
Jóltevők emlékünnepe a cluji unitárius 
kollegiumban. 


A cluji kollegium előljárósága és ifjúsága szépen sikerült jól- 
tevők emlékünnepélyt rendezett május 26-án a disztermet zsufolásig 
megtöltött közönség jelenlétében. Ez alkalommal az egyház és iskola 
kiemelkedő szellemi jóltevőjéről Ferencz József néhai, nagynevü 
püspökünkről történt kegyeletes megemlékezés, akinek születése 
100-ik évfordulója folyó évi augusztus 9-én lesz. Az ünnepélyen a 
teol. akadémiai és a gimn. ifjuság ének- és zeneszámai, a. Nagy 
Zoltán IV. éves teológus és Székely Gyula VII. g. o. tanuló szavalata 
mellett az alábbi hálás megemlékezésből fakadó beszédek hangzot- 
tak el: 


I. Megnyitó. 
— Ferencz József püspök születésének százéves fordulója emlékünnepén. — 
Mondotta ; Dr. Boros György püspök. 


1848-ban, midőn a magyar szabadságharc megkezdődött, egy 
13 éves gyermek-ifju jelentkezett irodai munkára, mert tanuló társai, 
a nagy diákok, bevonultak katonának és az iskolai évet nem lehe- 
tett megnyitni. 

1859-ben, midőn az olasz szabadságharc kitörőben volt, egy 
23 éves teológus ifju Londonból gyors iramban hazasietett Clujra, 
hogy papi és tanári állását elfoglalja. 

1921-ben, midőn a trianoni békeszerződést aláírták, a 86 éves 
unitárius püspök, Clujon a román királyi megbizott kezébe letette 
a hűségesküt. 
. —— "E három esemény szereplője ugyanaz a személy: Ferencz Jó- 
zsef volt, kinek emlékét és életképét felujitni gyültünk ebbe a disz- 
terembe, hol unitárius jeleseink és jóltevőink aranyozott relief szobor- 
sorozata János Zsigmondtól és Dávid Ferenctől kiindulva, Ferencz 


Józseffel fejeződik be. 

Az, aki ilyen korszakok megkezdésében részt vett, lebonyolitá- 
sának tanuja és közremüködője volt, méltányolni tudta azt is, a mi 
jót és szépet kinált föl neki egy 93 évre terjedő élet. Ha sokszor 
érte csalódás, ha panaszra sőt könnyhullatásra is volt oka, ért bol- 
dog és dicsőséges esztendőket is. Hiszen a magyar alkotmány 
helyreállása, egyházának a többi egyházakkal egyenlő elbánásban 
részesülése, iskoláink jóltevőinek hosszu sorozata, e kollégium és a 
kereszturi főgimnázium diszes épületének fölemelése, a milliós Berde 
Mózsa. alapitványok törvényes elismerése, mind az ő szeme előtt és 
közremüködésével ment végbe. 

Hosszu papsága és püspöksége alatt az 1868 évi tordai első 


nagy zsinat, az 1879 évi Dávid Ferenc mártirhalála emlékünnepe, — 


1910-ben a nagy reformátor születésének 400-ik évfordulója, ezek 
az országos, sőt külföldi vonatkozásban is, mérhetetlen értékü ese- 
mények, mind az ő vezérlete alatt és szónoki dicsőségének állandó 
fokozásával zajlottak le. 


4 


e OB damn 516 tata 


Rendkivül kedves és megnyerő egyénisége nemcsak a hazá- 


ban, hanem a külföldről idesereglett hitrokonok között is szeretetet, 
tiszteletet és megbecsülést vivott ki számára s mind ezekből egyenlő 
mértékben részesült egyháza is. Elvitathatlan, hogy 1868-tól 1910-ig 
olyan virágzó korszaka volt az unitárius egyházi és iskolai életnek, 
melyhez hasonló csak az a nehány esztendő volt, melyet Dávid Fe- 
renc a János Zsigmond király fejedelmi védelme és jóakarata mel- 
lett fejtett ki jeles kortársaival együtt. Ferencz Józsefet az a sze- 
rencse is kebelén hordozta, hogy számos kitünő munkatárs állott 
mellette az egyházban, az iskolában és az irodalomban. 

Talán az unitárius irodalomnak köszönhetett legtöbbet. A , Ke- 
resztény Magvető", Kriza, Nagy Lajos, Kovácsi Antal és a Ferencz 
József nyugodt és komoly szerkesztése alatt, olyan bástyája lett az 
unitárius egyháznak, olyan terjesztője a vallásos szabadelvü gondol-. 
kozásnak, olyan forrása az unitárius egyháztörténelemnek, amely 
tudott teremteni közvéleményt, tudott nevelni uj irói gárdát, amely 
továbbfolytatta a megkezdett munkát. 

Ferencz József emlékének kedvézve, föl kell emlitenem Jakab 
Eleket, ezt az izzó-parázs unitáriust, aki az ő hatalmas tudásával, 
óriás irói készségével és Ferencz József iránt érzett baráti tisztele- 
tével ott állott mellette s nemcsak azzal sietett szolgálatára püspö- 


kének, hogy megirta a Dávid Ferenc életét és csodás munkásságát, 

hanem azzal is, hogy lelkes és lelkesítő hatásával. előkészítette Fe- 
rencz József életének egyik legszebb emlékét a budapesti unitárius 
egyház megalapitását és virágzóvátételét. 

1860-tól 1928-ig 68 esztendő telt el. E rengeteg nagy idő egy 
ember munkás és munkabiró életében számos alkalmat kinált Fe- 
rencz Józsefnek s ő nem mulasztotta el azt, amivel egyházának jót 
tehetett. Tehát nemcsak a hosszu idő, hanem az állandó tevékeny- 
ség és töprengés méltóvá tették minden unitárius hálás tiszteletére. 

Örvendek, hogy én, aki 48 esztendő alatt nemcsak, mint tanit- 
vány, hanem mint munkatárs is állandóan közelében és mellette 
lehettem, részt vehetek hódolatommal ezen az . emlékünnepen, me- 
lyet van szerencsém megnyitni. 


II. Ferencz József hagyománya. 
— Emlékbeszéd. — 
Felolvasla: Dr. Gál Kelemen kollégiumi f. ü. gondnok. 


Augusztus 9-én száz esztendeje lesz, hogy született az, akinek 
emlékezetét megünnepelni összegyültünk. De nem ez az alkalmi ok 


"volt elhatározó az emlékünnepély megrendezésénél. Hanem az .a 


nagyértékű és áldásos tevékenység, melyet Ferencz József egy hosz- 
szú élet éjt-napot eggyétevő, állandó és fáradhatatlan munkásságá- 
va! — szakadatlanul egyháza sorsáért aggódva — kifejtett s ne- 
mes példamutatásával nekünk mindnyájunknak áldott örökségül ha- 
gyott. Ferencz József 93 évre terjedő hosszú életéből a gyermek- és 
ifjúkor 20 esztendejét kivéve, a többi a köz áldozatos szolgálatára 
volt szentelve. Élete annyira szervesen kapcsolódik bele egyházunk 
utolsó háromnegyedszázados történelmébe, hogy sem életének tör- 
ténetét egyházunk történelme nélkül, sem egyháztörténelmünket az 
ő élete története nélkül megírni nem lehet. Ez pedig olyan nagy 
feladat, melynek megoldására egy emlékünnepély keretei nem alkal- 
masak. Ez majd a történetíró feladata lesz. Kifáradhatatlanul éber 
figyelme, állandó gondja egyházunk politikai, vallásos és kulturális, 
szellemi és anyagi ügyeire egyaránt kiterjed s nincs egyházunk 
utolsó háromnegyedszázados történelmének egyetlen jelentősebb moz- 
zanata sem, melynél mint bölcs vezető és irányító, . mint kezdemé- 
nyező és irányt mutató ne volna otta munkások, az élen - haladók 


között, 

Nem akarom most ezt a nemesen megfutott és felemelő hatá- 
. sokat súgárzó szép életpályát sokirányú munkásságával miegraj- 
zolni. Csak egyetlen irányát szeretném hallgatóim lelke elé vetiteni; 
azt, amely hozzánk, az iskolához legközelebbi vonatkozásban van, 
azt, amelynek eredménye az unitárius lélek kiformálása, az unitárius 
öntudat felkeltése. Ferencz József lelki alkatát szeretném megrajzolni 
úgy, amint írásaiban, beszédjeiben és könyveiben megnyilatkozik. Ez 
a kép, ha sikerülni fog, azt is megmondja: hogy ki volt nekünk 
Ferencz József s milyen viszonyban áll Dávid Ferenchez. Ferencz 


Józséf 1855 julius 5-én érettségi vizsgálatot tett s pontosan két hó- . 


nap mulva, szeptember 5-én már felszentelt pap volt. Amint e két 
adatból látszik, az egynázi közéletbe való belépése egészen rend- 
kívüli körülmények között történt. Az osztrák abszolutizmus akkor 
szorongatta kollegiumunkat, melynek csak 4 tanára volt, hogy a ta- 
nárok számát 12-re emelje, mert ellenkező esetben elveszti nyilvá- 
nossági jogát. Ferencz József az egyháznak ezt az intézkedését Em- 
lékeiben egyenesen , törvénytelennek" mondja, melyet azonban igazol 
a suprema lex reipublicae: az egyház léte. Mint publikus preceptor 
müködik ezután addig, míg Pap Mózes és Nagy Lajos külföldről 


hazajőnek, 1857-ben pedig Buzogánnyal együtt külföldre mennek s " 


Berlinben és Göttingenben folytatja tanulmányait, majd Párizson át 
Angliába s a Britt- és külföldi unitárius társulat évi közgyűlésén 
vannak jelen, mint első kapcsai annak az áldásos összeköttetésnek, 
amely akkor létesült s melynek szellemi és anyagi áldásait azóta a 
mai napig annyiszor élveztük. Külföldi tanulmányútjáról hazaérkezve 


megnyílik a tér az ő gazdag szellemi adottságai kifejtésére. Közéleti i 


pályájának kezdete oly korba esik, melyben a magyarság nemzeti 
létében lelke mélyéig sértve dacos lélekkel magára kényszerített 


kád 


némaságban várja egy jobb jövő hajnalhasadását. A magyarság 
magára erőltetett passzivitása után a viszonyok változtával egy olyan 


erőtől duzzadó, teremtő és alkotó munka korszaka következik, amely 
Ferencz Józsefet gazdag lelki alkata teljes virágjában, kibontakozó 
képességei teljes kifejlésében találja. A hosszú sötétség után 1867- 
ben bekövetkezett ,a nagy magyar hajnalhasadás, mely után olyan 
fényesség lett az országban, hogy az egész világ szeme odabá- 
mult". Ránk unitáriusokra nézve ez a , Nagy magyar hajnalhasadás" 


9.0 


kettős jelentőségű : nemcsak nemzeti létünkben szabadultunk fel, ha- 
nem vallási öntudatunkban is. Amint a XVI. században a vallási 

reformok emelték fel és nemesítették meg a politikai kormányzás 
szellemét, úgy most a reformkorszak és a XIX. század politikai re- 
formeszméi Magyarországon ís útat nyítottak az unitárius vallás sza- 
badelvü eszméinek, melyeket a törvényhozás minden feltétel nélkül 
bevett vallásnak nyilvánított. Nemsokára papi-tanári állomása elfog- 
lalása után enyhülni kezdett a politikai nyomás. A számban meg- 
szaporodott s megifjodott tauári kar nagy reményekre ajzottan meg- 
alapítja a , Keresztény Magvetőt", melynek bölcsőjénél egyik bábája, ké- 
sőbb egyik , támasza" volt, nehány évig szerkesztője, mialatt az addig 
bizonytalan időközökben megjelenő folyóíratból negyedéves folyó- 
íratot csinált s azóta egészen haláláig állandóan hű Írója, munka- 
társa, barátja, olvasója és támogatója. A fiatal pap-tanárnak iro- 
dalmi munkássága és már kezdettől feltünést keltő szószéki szolgá- 
lata, színvonalon álló míveltsége volt az oka annak, hogy a nagy- 
nevü költő püspök halála után 1876-ban püspöknek választották. 

Ez a választás sok fájdalmat szerzett neki, mert elfordította 
tőle ellenjelöltje barátságát és ragaszkodását s tanártársai egy ré- 
szének bízalmát és szeretetét. A mi szempontunkból azonban más 
változást is hozott. Az új állás gondjai és ezerféle teendői figyel- 
mét a keresztény vallásos szabadelvűség terjesztésétől az egyház- 
kormányzás kérdései felé terelték s az á nagy reményekre jogosító 
irodalmi munka, melyet másfél évtizeden át kifejtett, most szükség- 
képen meglassudott és más irányokba terelődött. 

Az emberek lelki élete három irányban nyilvánul: az értelem, 
" érzelem és akarat irányában. E három irányú működés összhangja, 
egymáshoz való aránya határozza meg a személyiség szellemi alka- 
tát. Az értelem kiemelkedő túlsúlya adja a gondolkodó embert, az 
akaraté a cselekvő embert, az érzelem aránytalan helyfoglalása az 
elmélkedő, passziv tendenciájú rajongó tipust. Ferencz József lelki 
alkatát az értelem és akarat túlsúlya és kidomborodása határozza 
meg. Csodálatosan tiszta gondolatai beszédeiben és írásaiban, meg- 
gondolt, bölcs ítéletei az egyház kormányzásában, akaratának érvé- 
nyesítése az ellenkező véleményűekkel szemben is — tanuskodnak, 
hogy egész valóját az értelem és akarat uralta. Akarati élete az 
egyházkormányzásban nyilvánul. Ezzel nem . foglalkozom. Az elmé- 
leti enber, a gondolkodó, a teológus képét szeretném hallgatóim elé 
vetíteni. f 

Már első megjelent beszédjének címe: Világosság és ho- 

mály (Keresztény Magvető, 1861.) igazolja ezt. Legnagyobb em- 
beri erény: megismerni magunkat, tisztában lenni életelveinkkel 
s szilárdan megállani azok mellett; de ingadozni gondolkodásunk- 
ban a jellem gyengesége; kardoskodni valami mellett, mit ítélő te- 
hetségünk nem helyesel, erkölcsi rosszaság. A felvilágosodás — a 
lélek egészsége. Sehol sincs annyira szükségünk a világosságra, — 
mint épen a vallásnál. Az igaz vallásosságnak szükséges feltétele a — 
világosság. Keressük ezt, ,ha mindjárt kissé csiklandoztatja is sze- 
münket a szokatlan fény". , Világos értelem, tiszta hit és az ezek- 
ből kifejlett vallás legerősebb bizonyítéka emberi méltóságunk ér- 
zetének". Ezek első beszédjének vezető gondolatai. A 26 éves fia- 
tal embernek egész életreszóló programmja, melytől hosszú életén 
. át soha egy pillanatra el nem távozott, melyhez soha hütlen nem 
lett. Két évvel később erős meggyőződéssel hirdeti, hogy a pün- 
kösti történetben, az apostolok soknyelvű beszédében nincs semmi 
érthetetlen és kimagyarázhatatlan ; mert — úgyímond —, , amig va- 
laminek értelmes magyarázatát adhatom, addig sohasem folyamo- 
dom a csodák kényelmes sátra alá, ügyvédül kérni fel magamnak — 
a vak hitet." 
De nehány évvel később (A vallás alapelvei, Keresztény 
Magvető, 1869.) már gazdagodott, már több rétegüvé lett szel- 
lemi alkata, mert azt mondja: a vailás fundamentuma ugyan az ér- 
telem..., , de a puszta értelmen soha vallás fel nem épülhet", a szá- 
raz tudás ki nem elégít, mert a vallásnak nemcsak értelmünket kell 
foglalkoztatnia, hanem szívünket is ki kell elégítenie. Milyen kár, 
hogy. ezt a lelke mélyén feltalált érceret bövebben ki nem aknázta ! 
És milyen boldog, hogy 1868-ban a háromszázados tordai zsinaton 
(A hit és lelkiismeret szabadsága, Kolozsvár, 1868.) aggodalom nél- 
kül szabadon hirdetheti a hit és lelkiismeret szabadságát, amelyért 
az unitárius gondolat első martirja börtönhalált halt. , Boldog Isten, 
mekkora változás!" Ma nem vagyunk hitcikkekhez kötve, mert nem 
az a fo, hogy az ember mit hiszen, hanem hogy mit cselekszik. És. 
minő boldogság és megnyugvás tudni azt, hogy az unitárius gon- 
dolat na világ szabadelvű közvéleményének szent palladiuma alatt" 
van. Milyen boldogító hirdetni, hogy a , mívelt ember maga hatá- 
roz élete, hite és meggyőződése felett", mert ,a vallás lelkét nem 
Já EÜ Éz és a szentatyák tételeivel megbékózni". Aki 5 
jet, hogy olyan hitformát találjon, melyen mindenki meg- 

nyugodjék ,az a természet ellen küzd, amely két fűszálat sem te- 
remt egymáshoz mindenben hasonlót". És végül felteszi a kérdést : 
ha a hit és lelkiismeret minden iga és tekintély nyomása alól fel- 
szabadul, mi sors vár a mi vallásunkra ? Ha addig alkotott hitcik- 
keinket a tökély netovábbjának tekintjük s a szabad vizsgálódás 
frissítő . levegőjétől elzárjuk, akkor az idő előbb-utóbb régiséggyűj- — 
teményei közé teszi az unitárizmust is... Mert amely vallás meg- 
szünt fejlődni, megszünt élni is... De ha a korszellemmel együtt ha- 
lad és képes az emberi szellem új igazságait felvenni, azokkal re- 
generálódni s így a hivek lelki üdvét szolgálni, akkor , az unitá- 
rizmusnak — s ki merem mondani, hogy leginkább annak — 
. örökre biztosífvá van jövője"". A jelen kor mindent reformáló 
szelleme nemcsak hogy nem támadja az unitárizmust, hanem ellen- 
kezüleg a tudományos vizsgálás és kutatás mindenekben igazolja. 
Ezért hirdeti, hogy ,az unitárizmusnak nagy jövője van". A diadal 
órája közeledik. , Eszménk a mívelt emberiség eszméje, vallásunk 
a fejlődő ész és a jövő vallása". 
Az utolsó mondatot szószerint idéztem. Ebben a társaságban 
az a tudat van elterjedve, hogy , az unitárius vallás a jövő vallása" 
proféciája Brassaitól származik. Ime Ferencz József 1868-ban hir- 
dette ezt a Dávid Ferenc első püspökünk emlékezetére szentelt zsi- 
. naton, Brassai 15 esztendővel később egy Dávid Ferenc-Egyleti fel- 
olvasásában. Állapítsuk ezt meg a történelmi igazság kedveért. 
Ezzel a feltételnélküli vallásos szabadelvűség szellemével fel- 
vértezve állott vitát az Egyházi roformegylet alakúlásában Szász 
Domokossal. A gondolatot 1870-ben Kovács Albert vetette fel. A 
vallás iránt való közönyösség tapasztalása indította e lépésre. A 
közönyösség okát abban látták, hogy a vallás nem tartott lépést a 
tudomány haladásával s összeütközésbe került a józan okosság és 
szellem vívmányaival. Szász Domokos két okból nem helyesli a fel- 
vetett gondolatot: mert nem csináltak új konfessziót és felekezetiet- 
len egyletet akarnak. Ferencz Józsefnek kapóra jött ez a kérdés. 
, Lejárt az az idő, mikor az emberek idvességüket konfesszióhoz 
kötötték. Az egyház vagy enged az új szellemáramiatnak s ezzel 
koronként megifjodik, vagy kinai fallal zárkózik el minden új esz- 
métől s ezzel örökös helytállásra kárhoztatja magát." Szász Domo- 
. kosnak azzal a felfogásával szemben, hogy a hit kérdéseiről zsinaton 
kívül még gondolkozni sem lehet, mély meggyőződéssel hirdeti és 

vitatja, hogy a hit és meggyőződés egyéni jog és nem egyház- 
hatósági, , amely épen ilyen kérdésekben nem ismer más hatóságot, — 
mint saját lelkiismerete itélő székét". Országos törvényeket, egyházi 


közigazgatási és fegyelmi szabályokat képviselet útján lehet hozni, 
de hitcikkeket nem. ,Én e téren — mondja Ferencz József — a 


képviseltetés elvét el nem ismerem". Hogy mennyi adót fizessek, 3 


mikor álljak sorozás alá, hány éves koromban házasodhatom meg, 
ezt az állam nekem megszabhatja; valamint egyházam is követel- 
"het tőlem egyházi adót, meghatározhatja a papválasztás módját, 
figyelemmel kisérheti erkölcsi életem nyilvánulásait; de hogy hány 
istent higyjek, miként imádkozzam, minő meggyőződéssel vegyem 
az úrvacsorát, azt nekem semminemü zsinat meg nem rendelheti." 


Hogy milyen lényegbevágóan mély elvi ellentét volt Szász 


Domokos és Ferencz József felfogása között, mutatja az, hogy Szász 


ked 


a 


Domokos Ferencz Józsefet utópia lovagjának, néplázító demagógnak, — 
Don Ouixottenak nevezte. De ez Ferencz Józsefet nem érintette. 


Ment a maga útján s a konfesszióknak csak történelmi értékét is- 


merte el. , Engedély-leveleknek" tartotta, melyek mellett ez vagy 
amaz egyház az államban létjogot nyert, melyekre a hivek lelki 
szükségeinek táplálására és kielégitésére nincs szükség. Az idő el- 


járt felettük. És a vitát azzal zárja be: , Az idő majd ítélni fog 


mindkettőnk felett." 

Ebben a vitában Ferencz József képviseli lelke mélyéig ható 
rendíthetetlen meggyőződéssel a Dávid Ferenc s ezzel az igazi pro- 
testantizmus álláspontját. Mert Szász Domokos felfogása, mely a Re- 
formegyletbe való belépés conditio sine Ggua  nonjaként konfesszió 
zsinaton való elkészítését írja elé előfeltételül, a protestántizmusnak 
épen az alapevét, lelkét, a szabad vizsgálódás jogát támadja meg. 
Maga a jézusi parancs : legyetek tökéletesek, mint ati mennyei atyá- 


F tarta te desza § o vb d 


e. 


ál kente Söntlké 


tok tökéletes, indítja a protestantizmust a reformáció irányába. , Ne. 


azon csodálkozzunk hát, hogy változunk, hanem inkább azon, hogy 


u 


oly hosszú ideig kellett várnunk, midőn vallási meggyőződéseért az 


embert többé nem ítélik el; az excommunicatio elvesztette sújtó erejét 
s az emberek nem pirulnak el, hogy ma más a fogalmuk Istenről, 
Krisztusról, szentlélekről, mint 300 évvel ezelőtt." Higyje el Szász 
Domokos, , hogyha nem akarjuk is, mégis kölcsönösen reformáljuk egy- 


mást". A ref. egyház szabadabb szelleme Játátlanul is reformálja a 
kath. egyházat s mindkettőre nem csekély mértékben foly be az 

unitárius egyház még szabadabb gondolkodásmódja". S ha ezt 
Ferencz Józsefnek nem hinné el Szász Domokos szelleme, higyje el a 
Dunamelléki ref. egyház aranyszájú és asztéta-lelkű püspökének, 
Ravasz Lászlónak, aki felekezeti korláton felülemelkedve nyilt öszin- 
teséggel vallja, hogy minden erdélyi magyar emberben, bármilyen 
felekezetű is, van valami az unitárizmusból. 

Ez a megalkuvásnélküli szabadelvűség vezette abban a harc- 
ban, mely a Protestáns Irodalmi Társaság megalakulását megelőzte. 
Az ügy a szabadelvűség jegyében indult. De egyszerre megszólalt 
Debreczen, hogy az unitáriusok nem lehetnek tagjai. Megindult az 
egyházi lapokban a vitatkozás, kapacitálás pro és contra. Felszólalt 
maga Tisza miniszterelnök is, a Dunántuli ref. egyházkerület fő- 
gondnoka. , A protestántizmus szelleme nem ismeri a kizárólagos- 
ságot", mondotta ő s a közgyűlés imponáló többsége elvetette az 
unitáriusokat kizáró indítványt. A protestantizmus elve meg volt 
mentve. Debreczen vert hadseregként vonúlt el a csatatérről. De nem 
hagyta annyiban a dolgot. Nyilatkozatat adott közre, amely szét- 
szakadással fenyegette a küzdő árnyalatokat. 1888 dec. 18-ra ösz- 
szehívott alakúló közgyűlés zavarban volt, mert Masznyik az ág. 
ev. nevében is ellene nyilatkozott a debreceniek törekvésének. Fe- 
rencz József látva a helyzetet, bejelentette a társaságból való kilépését. 
A helyzet meg volt mentve. A közgyűlés — őszinteség és nyíltság 
nélkül — két úrnak kívánt szolgálni: a liberálizmusnak és ortho- 
doxiának. Kifejezetten nem merte kizárni az unitáriusokat, tehát a 
protestantizmus elvi alapja sértetlen maradt. De Debreczen is elérte 
célját, mert az unitáriusok kimaradtak. 

Ez a feltétlen vallási szabadelvűség volt az a bölcső, amely- 
ben kátéja 1864-ben megszületett. Hogy ennek a káténak igazi helyét 
és jelentőségét az unitárius hitelvek történelmi kifejlődésében meg- 
értsük, kissé távolról kell kezdenünk  fejtegetésünket. Dávid Ferenc 
börtönhalált halt azért, mert hirdette, hogy Jézus nem Isten és nem 
kell őt imádnunk és istentisztelettel illetnünk. A dézsi egyesség fej- 
és jószágvesztés terhe alatt parancsolta ránk Krisztus imádását és 
vallásos könyveinkre nézve a cenzurát írta elé. Ettől kezdve összes 
kátéink és konfesszióink tartalmazzák a Krisztus-imádás tanát az- 
zal a figyelmeztetéssel, hogy aki pedig mindezeket nem hiszi és 
nem vallja, az nem tarthatja magát igazi unitáriusnak. Csak a XIX. 
század közepe fölé kezd derülni felettünk az ég. 1845-ben meg- 

jelenik Krizának egy angolból fordított, helyesebben: dolgozott kis 


kátéja, melyben nyoina sincs a teológusok léleknélküli szörszálhaso- 
gatásainak, hanem ezzel a jézusi intelemmel kezdődik: engedjétek 
hozzám jőni a kisdedeket, mert ilyeneké a mennyeknek országa. 
De ez a káté kis gyermekek részére készült, mely a vallásos ne- 
velésnek csak a legalsó, legelemibb alapjait rakta le, S még 1854- 
ben is megjelent az egyház imprimaturjával Koncz Boldizsár ká- 
téja, amely parancsolja, hogy a Krisztust istentisztelettel kell 
imádni. ; 5 
1853-ban a főhatóság újra elrendelte a konfirmációi vallás- 
tanítást — ennek a káténak alapján. 10 év mulva 1864-ben, mint 
első önálló műve megjelenik Ferencz József kátéja. Ezt a kátét 
mindnyájan ismerjük, mindnyájan ebből nyertük unitárius öntuda- 
tunkat. Ez a káté korszakos fordulatot alkot az unitárius hitelvek 
történeti fejlődésében, olyan korszakot, hogy a század első felében 
merőben mást jelentett unitáriusnak lenni, mint a másodikban. A 
dolgot ott -kezdették, — amint Emlékeiben írja — hogy a Krisztus 
személyéhez írt s a Magvető számára küldött imákat nem. adták 
ki. Kátéjában pedig elkövette , azt a csendes és minden rázkódás 
nélküli reformot", hogy a Krisztus imádását egészen észrevétlenü 
kihagyta belőle. Maga megvallja 1912-ben a. 12-ik kiadás alkal- 
mával maga számára papirra vetett soraiban, hogy kátéjának két 
pontjára büszke: egyik a hiszekegy, amit a régivel szemben kiha- 
gyásokkal szövegezett s így megkönnyítette Pontius Pilatusnak ké- 
nyelmetlen helyzetét, aki váltig csodálkozott, hogy hogy kerülhetett 
a kredóba. A másik: hogy kihagyta a Krisztus imádását és segít- 
ségül hivását. Az elsőre azt jegyzi meg: Még most is csodálkozom 
érte, hogy hogy mertem én azt megtenni s hogy nem ütöttek rá 
ezért a kezemre. A másodikért azonban megkapta a megróvást 
Kovács Istvántól, aki azt mondta neki, hogy a Dávid Ferenc bű- 
nébe esett s ép úgy elítélhetnék, mint öt. De hogy e , Merészsé- 
geért" valami félelem élt még a lelkében, mutatja az a felelet, me- 
lyet a szemrehányásra adott: Igaz, hogy nem. vettem be Krisztus 
imádását és segítségül hívását; de mutassa meg nekem, hogy hol 
van abban tanítva, hogy a Krisztust nem kell imádni. Ez a csön- 
des és zajtalan reform a , kibúvó ajtók" ama rendszere, melyet 
Jakab Elek Szent Ábraháminál megállapított s melyet nem kifogá- 

solhat senki, aki a mi vallásos eszméink és hitelveink fejlődését a 
történelmen keresztül nézi, 

1912-ben mondja, hogy jobbat írni ma sem tudna. Pedig 
hallotta, hogy vannak papjaink között, akik elavúltnak tekintik s 
azon gondolkodnak, hogy egy jobbat kellene írni, amely inkább 
megfelel a mai felvilágosúlt és szabadabb gondolkodásmódnak. Ő 
e felfogással szemben állítja; hogy a jegyzetekben a: legnehezebb 
kérdéseknek is olyan magyarázatot adott, hogy azokkal a mai 
ember is meg lehet elégedve, ,ha nem akarja maga alól kirugni 
a kereszténység alapjait". Mindenesetre tény az, hogy a Krisztus 
imádása és segítségül hívása, melyért Dávid Ferenc megszenvedett, 
ma: észrevétlenül eltünt hitrendszerünkből, nemcsak, hanem egy- 
házunk szépen ráhelyezkedett Dávid Ferenc álláspontjára ebben a 
hittételben. Ezzel a 23-ik unitárius püspök igazságot szolgáltatott 
az első, az egyházalapító nagy szellemének. Ezt mívelte 1868-ban 
is Tordán tartott zsinati beszédjében. Az: ő emlékezetének akart osz- 
lopot állítani, midőn nevére egy alapítvány: létesítését indítványozta 
s. hosszú évek során gondos munkával és lelkes buzdításaival a 
mi anyagi erönkhöz mérten jelentékeny összeget gyüjtött, melyről 
kortársai (Buzogány, Jakab Elek) úgy voltak meggyőződve, hogy 
, az unitáriusoknak háromszázados tartozása". Úgy és olyannak volt 
gondolva, mint a németországi Gusztáv Adolf-alap s. hogy nem 
azzá lett, az nem a buzgóságon és a kegyelet hiányán, hanem  hi- 
veink anyagi helyzetén mulott. Az 1910. évi Emlékzsinaton a dé- 
vai várromok között Isten szabad ege. alatt, hol hallani vélte a 
szavakat: old le a te sarúidat, mert a hely, melyen állasz, szent 
hely, boldógan ad hálát az Istennek, hogy. Dávid Ferenc feltáma- 
dásánál szólhatta az ő eszméit. S hogy ez eszmék vallóit és köve- 
tőit , rokonszenvével, támogatásával, tiszteletével veszi körül a mí- 
velt világ, az az új idők jele, egy soha el nem muló új életnek kez- 
dete". Mózesként a Nebo hegyén áll és köszöni Istennek, , hogy az 
ő segítségével népét az igéret földére elvezetni sikerült. Tudja 
magáról s igényli is részét abból a történelmi igazságszolgáltatás- 
ból, mely Dávid Ferenc nagy szellemét megdícsőítette, mert boldog 
annak tudatában, hogy , 1868-ban Tordán ő gyújtotta az első mé- 
csest ismeretlen sírján". És öröme és boldogsága csaknem korlát- 
lan, mikor a dévai várromok között a résztvevő más egyházak 
híveire és nagyszámú angol, amerikai tisztelettevőkre tekintve meg- 

állapítja, hogy ,végre sikerült elérnünk azt, hogy nemcsak mi, 
hanem velünk együtt más egyházak is igazságot szolgáltattak 
az 6 nagy szellemének". Ferencz József annyira feltétlen híve a 
vallásos szabadelvűségnek, hogy nem a Dávid Ferenc által felismert 
s általunk elfogadott egyik vagy másik igazság előtt hódol, hanem 
Dávid Ferencnek ,az igazságkeresésben meg nem alkuvó, fáradha- 
tatlan szelleme" előtt. Mert azokat ,túlszárnyalhatja a jövő kor, 
mintahogy mi is nem egyet túlszárnyaliunk már azokból, amelyek- 
hez Dávid Ferenc még szívósan ragaszkodott". És végtelenül bol- 
dog, hogy Dávid Ferenc jóslata teljesült: az igazságot útjában 
semmi hatalom fel nem tartóztathatja. 

Ferencz Józsefnek megadatott a sorstól, ami 22 elődje közül 
egyedül Enyedi Györgynek, hogy az egész mívelt világ nyilvános- 
sága előtt nyiltan hirdethette az egyházalapító reformátor elveit, 
kinek hívei 300 esztendőn keresztül nem vallhatták nyiltan azt, amit 
szivökbe mélyen elzárva hittek. 

Ferencz József, mikor Szász Domokossal szemben vitatta, hogy 
a hitvallás egyéni és nem egyházhatósági jog, akkor a  protestan- 
tizmusnak legmélyebb és legalapvetőbb elvét vette védelmébe. A 
lelkiismereti szabadság, a vallási autonomia elvileg tisztán áll, min- 
den kétségen felül, ma már senkitől kétségbe nem vonva: elvi je- 
lentősége teljes, korlátlan és fogyatkozásnélküli. Azonban mind- 
járt kérdésessé válik ott és akkor, ahol az elv az élet valóságába 
és gyakorlatába lép. Miért? Mert az egyén szabadságának érvé- 
nyesülésével egyenes arányban halad az egyház atomizálódása s 
vesznek el a vallásos együttérzés és közös törekvés és cselekvés 
lehetőségei. Ez azt jelenti, hogy a protestantizmus lényegéből szük- 
ségképen foly a szétesés, a szektáskodás, a tömegeket mozgató 
közös gondolkodás, érzés és akarat hiánya s így legnagyobb ér- 
téke lesz okozója gyöngeségének. Ott áll előttünk példaképen a 
hitelvekben és egyházi fegyelemben erős kormányt tartó, minden 
engedékenységtől elzárkozó katholikus egyház. A Szász Domokos 
és Ferencz József vitakérdése a gyakorlatban ma sincs eldöntve. 
Az 1926. évi stockholmi kongresszus tiszteletben tartja az egyéni 
meggyőzödés szabadságát, de szeretné életrehozni az egységet a 
sokféleségben. Két évvel később a lausanne-i kongresszus" már az 
egységet hangsúlyozza s közös hiszekegyet fogalmaz. Az , Unitá- 
rizmus az egyén vallása" címen a lelkészegyesületben elhangzott fel- 

olvasás nagy vitát indít meg, melyhez hozzászólanak pro és kontra 
papok és tanárok, sőt világiak is. És pedig többnyire a korlátok 
nélküli, feltétlen szabadelvűség szellemében. És akkor egy világi 
vezető ember (Bedő Albert) áll elé, mint annak idején Kovács Ist- 
ván s kéri a püspököt, hogy vessen gátat e végeszakadatlan szen- 
vedélyes vitatkozásnak, mely egyházunk törvényes alapját és létét 
fenyegeti. Ferencz József úgy járt, mint a Goethe büvészinasa: a 
felidézett szelleméket nem tudta megfékezni. És aki a 70-es évek 
elején merészen hirdette az igazságkeresésben a meg nem alkuvás 
és vitatta, hogy a hitvallás egyéni és nem egyházhatósági jog, 
most azt feleli a budapesti eklézsia gondnokának, nyugodjék meg, 
mert a vitát állandóan figyeli és nem engedi meg, hogy zsinat nél- 
kül papok egyéni felfogásuk szerint hitcikkeket reformálhassanak, 
ünnepeket eltörölhessenek. 

Hol van ebben a nehéz kérdésben az igazság? A protestan- 
tizmusnak lényege, lelke a szabad vizsgálódás s az ebben gyöke- 
rező individuálizmus joga. Tehát küzdenie kell ezért; de egyben 
ennek túltengése ellen is; tehát egyszerre mellette és ellene. Mi 
nyit szabad útat ebből a súlyos dílemmából ? Annak nemcsak meg- 
ismerése, hanem megvallása és vállalása is, hogy minden individuá- 
lizmusnak a legnagyobb és legmélyebb felelősséggel kell párosulnia. 
Minden túlkapás és szélsőség ellen megvéd lelkiismeretünk, ha ti- 
tokzatos mélyeit a keresztény unitárius reformáció eszméi, hit- és 
egyházfenntartó elődeink szelleme telíti és táplálja. Az unitárius 
individuálizmusnak alázatosan fejet kell hajtania ,a közösség- 
nek multunkban gyökerező és jövőnket is biztosító nagy és szent 
érdekei előtt". ! 

Ezt tanultuk Ferencz Józseftől, ez az Ő nagy hagyománya 
számunkra, ezért nagy jóltevője O nemcsak ennek a kollégiumnak, 
hanem a ma élő egész unitárius vallásközönségnek. 

Áldott legyen örökre emlékezete ! 


1 Varga Béla : Unilárizmus és individuálizmus, Keresztény Magvelő, 
1932., 119. ; 

III. Bezáró szavak. 
Elmondotta : Gálffy Zsigmond kollegiumi igazgató. 


Hét éve mult ez év február havának 22-én, hogy a nagy 
temetés lefolyt. A test elpihent, atomjai azóta összevegyültek az 
anyaföld porával, de a halhataltanság fényével és dicsőségével ra- 
gyogó lélek nem távozott el közülünk soha egy pillanatra sem. lit 
volt mindig, itt van most is és.itt lesz mindörökké, mint faji és 
egyháztársadalmi életünk birája, a csüggedők  bátoritója, a tétová- 
zók irányitója, a rossz utakra tévedők intője. — Hét éve immár, 
hogy leáldozott egyházunk egéről egy nap, de visszasugárzó fénye, 
esihajnali ragyogása ott fog tündökölni égboltozatunkon időtlen- 
időkig, mért — a zsoltáriró szavaival szólva — az Ur áldássá tette 
öt örökké a mi számunkra. 

Az isteni gondviselés azért " ajándékozta meg Ferencz József 
püspököt 93 évre terjedő hosszú és szép földi élettel, mert nagy 
céljai voltak vele és általa; azért gyültünk össze a mai alkalommal 
mi is ünnepet szentelni szellemi és lelki jóltevőnk emlékének, hogy 
ezt-az isteni célt szolgáljuk. 

Mert mi lehetne más ez az isteni cél, mint az, hogy minden 
teremtett ember szivének egész melegségével, lelkének teljes erejével, 
szellemének  megfeszitett munkájával kövesse azok példáját, akik 
a szeretet, békesség és igazság országának munkásai voltak ; hogy 
folytassuk mi is ázoknak a nagy elődöknek épitő müvét, akik az 
Isten országának utjait egyengették, kövezgették a mi és az egész 
emberiség számára. 

Áldott emlékű püspökünk e nemes munkások között az egyik 
első helyet foglalta el. Ezt az isteni célt szolgálta messze földön 
hires ékesszólásával, ezt munkálta szivének termékenyitő  melegsé- 
gével, ezért harcolt , értelmének kivételes erejével és tisztaságával", 
ezért küzdött egyházunk erőteljes öntudatra ébresztésevel és. ennek 
a célnak szolgálatába állitotta ezt, a püspöksége korszakának delén 
épült uj kollégiumot, amelynek szép palotája a templom mellett, 
Gst mintegy ölelkezve, beszédes szimboluma annak az igazságnak, 
10gy hit, erkölcs és tudás által válhatik az ifiu igazi férfiuvá, 
Isten földi országának önzetlen munkásává. 
se fi kos GYESAN a nagy szelemmel való 1 társalgásunk véget ér, 

gunkkal otthonunkba, barátaink és ismerőseink körébe, 

. ki az egész világba azt a lelki képet, amely bennünk áz ünnepély 
kapcsán Íriss életre kelt. Nézzünk gyakran e lelki képre, elemezzük 
annak szinárnyalatait, mert ezek megtanitanak arra, hogy az igazi 
haza- és fajszeretet kokárdák lobogtatása nélkül is őszinte és imély 
érzés lehet; hogy egy életmünka eredményének kritériuma nem a 
látszat, eszköze nem a nagyképüség ; hogy az egyéni előhaladásnak 
és érvényesülésnek keresztényi útja nem az intrikákon és a könyök- 
kel való törtetéseken át vezet a célhoz; hogy az igazi, nemes veretű 
demokrácia irtózik a demagógia bűzös posványától; hogy az Isten 
azért külömböztette meg az embert az állatoktól külsőleg is egyenes 
testtartással, hogy egyenes lélek ís lakozzék benne, amely öntudatos 
lépésekkel haladjon az életnek azon az országutján, amely az O 
országába vezet. Abba az országba visz, amelynek mezőin a. Szép; 
ség virágai illatoznak, földjére a jóság áldott napja süt, levegojét 
az Igázság szellője tartja mozgásban és frissitgeti. 

Hálásan köszönöm a Méltóságos és Főtisztelendő püspök ur- 
nak, valamint dr. Gál Kelemen iskolai felügyelő gondnok urnak, hogy 
ünnepélyünk fényét és sulyát aktiv részvétükkel emelni szivesek: vol- 
tak ; köszönöm a mélyén tisztelt közönségnek, hogy ünnepélyünkből 
ilyen nagy számban követelt részt magának. Emlékünnepélyünket 


bezárom. 

A Szabadelvü, Vallásos, Nemzetközi Egyesület 
elnökének szózata az egyesület tagjaihoz. 


Első kötelességem, hogy mély hálámat fejezzem ki azon megtisztelte- 
tésért, amelyben a kopenhágai kongresszus kiküldöttei részesítettek, midőn 
Nemzetközi Egyesületünk elnökévé választottak. Természetesen az elmult 
hetek alatt azokról a célokról gondolkoztam, amelyek egyesitenek és azokról 
a lehetőségekről, amelyek előttünk vannak. Mi több nemzethez tartozunk és 
különböző tapasztalataink voltak a multban, de mindnyájan eljutottunk ama 
hitig, hogy az Úrnak igéjében még több előtörő világosság és igazság. van s 
következésképpen nekünk szabadon kell kutatnunk e világosság és nemesebb 
életformák után. 

Egy dolgot kivánok hangsulyozni és ez az, hogy mi egyesület és nem 
csupán konferencia vagyunk. Többre vagyunk hivatva, inint egy hároméven- 
kénti konferencia megszervezése. A kopenhágai kongresszus nemcsak hit- 
egységünket mutatta meg, hanem folytonos együttmüködésünk lehetőségét 
is. E felemelő pillanat ihletését sohasem lehet elfeledni. Megszabaditott egy- 
szersmindenkorra hivatásunk minden szük és korlátolt felfogásától. Min- 

denki, aki magáévá tette annak szellemét, érezte, hogy az nem csupán az 
elvégzett munka sikeres eredménye, hanem egy uj vállalkozás és elindulás 
kezdete is, 

Egy nagy és sokatigérő ajtó nyilt meg előttünk. Ezért hiszem, hogy a 
következő kongresszusig tovatünő 3 év alatt mindannyian minden tőlünk telhe- 
töt meg fogunk tenni, hogy az egyházak és csoportjaik minden egyes tagja 
értse meg, hogy ő egy nagy testvériség részecskéje, amelynek óriási felada- 
tot kell végrehajtania. Különösen szükséges, hogy azok, akik elszigetelten 
dolgoznak, tudják, hogy ők nem csupán a saját helyi egyházuknak vagy 
nemzetük kebelében levő egyházak egy csoportjának a tagjai, hanem egy, 
az egész világra kiterjedő mozga:omnak, amely millió meg millió követőt 
számlál. Minél gyakrabban gondoljunk a különböző országokban élő testvé- 
reinkre, kik Istent lélekben és igazságban törekszenek imádni és akik ör- 
vendeznek fenséges szabadságukben, mint Isten fiai. Amint vasárnapról- 
vasárnapra közellevő testvéreinkkel imádkozunk, emlékezzünk meg távollevő 
testvéreinkről is, akik szellemi rokonságban velünk együtt hódolnak az egy 
Isten, a mindenség Atyja előtt. Inádkozzunk egymásért s adjunk hálát Isten- 
nek velünk egy eszmét valló testvéreinkért. k 

Némely céljainkat tisztán kell szem előtt tartanunk. Az első, hogy 
mint egy Atyának a gyermekei minden erőrkkel törekednünk kell a béke 
és a jó akarat előmozditására az emberek és a háboru előidézői között. A 
mi korunkban ez a legfőbb emberi kötelesség. Semmi nem ér semmit, ha a 
béke nincs megőrizve. Ha ez biztosítva van ,a világ által valaha is ismert 
nemesebb faj fog életrekelni", 

Második cél terjeszteni a szabadségot, különösen a vallásszabadságot, 
emlékezve mindig arra, hogy a szabadság ára az örökös éberség. Ez mind- 
annyiunktól a lehető legnagyobb hűséget, odaadást követel. Meg kell mutat- 
nunk a világnak, hogy a szabadszellemü és szabadakaratu emberek szolgá- 
lata legalább is egyenlő a mu.tban a külső tekintély előtt való engedelmes- 
séggel. A mi Egyesületünk, amely egy szabad egyesület, a lélek teljes és 
öszinte hódolatát követeli s ha ez megvan, akkor sokat fogunk tenni az 
emberiség megváltása és felszabaditása érdekében. Hithűeknek kell lennünk 
nemcsak azért, mert hisszük, hogy a mi hitünk megegyezik az igazsággal, 
hanem azért is, mert meg vagyunk gyözödve, hogy hitünk az emb riség egy 
nemesebb fajtáját termeli ki és egy uj világot teremt, amely szabad lesz a 
régi teológiai megszoritásoktól, ősi gyülölködéstől és szociális tévedésektől, 
egy uj világot, amelyben minden ember megtalálja Isten adta lehetőségét és 
ihletését felemelkedni Krisztus teljességéig. 

- Tegyünk fogadalmat az igazság szüntelen keresésére, az egész embe- 
riség javának előmozdítására, (iígazmondásra) öszinteségie az imádságban és 
engedelmességre az Isten akaratával szemben, A jövő a mienk, ha akarjuk 


ugy is lesz, Előre hát bizalommal, nem va i 
jú gyunk egyedül. , Megtartónk és 
támaszunk, forrásunk és célunk az Isten", rő § 

IV. 


A XVI. század egyike a történelem legérdekesebb és legter- 
mékenyebb korszakainak. Aligha van párja az emberiség életében 
s még a bonyolult ujkori századok sem tudnak felmutatni olyan lelki 
összetettséget, mint a XVI. század. Itt ugyanis két világ született 
meg, amely egymásnak nemhogy kiegészítője, de gyökeres ellentéte 
volt. Az egyik világ volt az ujkori immanens jellegü kultúra, amely 
az ókori latin-görög filozófia és művészet felujitásából született meg. 
A másik pedig egy uj transzcedens jellegü lelki kultúra, amely a 
Biblia felfedezéséből táplálkozott. 

A két világ egymásnak szellemi ellensége volt. Luther szivből 
gyülölte a renaissance-ot s ebben a vallásos ember ösztönössége 
vezette s ez az ösztön nem csalt. Ugyanigy a szemben álló irány, 
a görög-latin humanizmus végül is a XVIII. század felvilágosodásá- 
hoz vezetett, amely a vallást ősi ellenségének tartotta. Ne tévesz- 
szen meg bennünket az a hiedelem, hogy minden u. n. felvilágoso- 
dás csak a babonát, csak a sötétséget és csak a megátalkodott 
tanbeli maradiságot gyülöli; a felvilágosodás kiirtani igyekszik min- 
dén vallást, bármily egyszerü és igaz legyen az, ha a vallás a 
világot meghaladó, az embert felülmuló metafizikai valóságokra 
mutat rá. Ez a magatartás következik abból az alaptényből, hogy 
minden felvilágosodás teoretikus jellegü, amely az élet mélyebb érzé- 
sei és követelményei előtt értelmetlenül áll, azokat az emberi életből 
mint fölöslegeseket és veszélyeseket eltüntetni igyekszik. A felvilá- 
gosodás racionálizmusa sohasem éri fel , ésszel", hogy mi szükség 
van az embervilágot meghaladó istenségre, amikor oly szépen el 
lehet kormányozni az emberiséget puszta etikai elvekkel, józan tiszta 
erkölcsösséggel és bölcs törvényekkel is. A felvilágosodás emberei 
csonka lelküek, hiányzik belőlük a , metafizikai ösztön" s enélkül a 

vallást megérteni teljes lehetetlenség. Ez az immanens kultúra az 
ujkor századainak előrehaladtával mind erősebb lett s erejének tuda- 
tában a vallásost elnyomni igyekezett, ami a XIX. század közepére 
sikerült is. Csupán néhány tiltakozás hangzott el e zsarnokság ellen 
s e tiltakozók között mindenesetre a legnagyobbak voltak az ame- 
rikai Channing s az angol Martinéáu. Mind a ketten az unitárius 
vallásos felfogás képviselői. 

Eszerint a XVI. században született uj transzcendens jellegü 
világnézet nem haladt párhuzamosan az immanens jellegü kultúrá- 
val, hanem ellenkezőleg, erejében folyton csökkent. A XVI. század 
vallásossága azért volt uj, mert rámutatott a vallási élet leggazda- 
gabb forrására: a Bibliára. Az egész mozgalomnak az a legna- 
gyobb érdeme, hogy megvetette az alapját egy uj élmény lehetősé- 
gének, amely sokkal gazdagabb, mint, amit a középkori egyház 
nyujthatott, mivel annak szertartási formái és szépségei összehason- 
lithatatlanul szegényebbek a szentirásnak az emheri lélekre gyakorolt 
sugallatainál és megrázó szépségeinél. i 

A XVI. század egy olyan forrását nyitotta meg a vallásos él- 
ménynek és a felsőbb inspirációnak, amely ujabbés ujabb évezre- 
dekre képes kielégiteni az emberi lelket, de sokkal magasabb szin- 
vonalon, mint az elmult középkor tette. Mégis e magasba lendülés 
helyett mit látunk ? Épen azt, hogy ez az uj vallásos szellem egy 
átmeneti időre (XVIII-XIX. század) teljesen aláhanyatlik, a Bibliát 
mind ritkábban olvassák s végül mint elavult könyvet a poros mes- 
tergerendákra teszik. De ez nem a halálát jelenti az uj szellemnek, 
hanem csak időleges győzelmét az immanens jellegü ujkori kulturá- 
nak, A XX. század teszi meg az első lépéseket egy uj középkor, 
egy uj transzcendens világnézet feltámasztásához, amely világnézetnek 
középpontja ismét az evangélium lesz az elkövetkező századokban. 
S ezek a jövendő századok a XVI. századra fognak hivatkozni, mint 
Szülőanyjukra. Nem a római egyházi felfogás külsőségeire, hanem a 
reformátorok szivből jövő mély vallásosságára, amely sokkal inkább 
illik az uj középkorhoz, mint az a régi, amelynél egy fokkal ma- 
gasabbra lép az uj vallásosság. 5 
t A XVI. század szülötte Dávid Ferenc, vajjonszázadának melyik 
irányához csatlakozott? Egész élete, küzködése, tanulása, ér: 
deklődésiránya mind azt mutatják, hogy a Bibliát felfédező 
vallásossághoz. Dávid törekvéseinek lényege ez: minél közelebt 

lépni a Bibliához. S miért akar teljesen tisztába jönni a szentkönyv- 
vel? Mert alapmeggyőződése, hogy a szentkönyvben mindent meg 
lehet találni, amire egy vallásos embernek szüksége van. , Mindenek- 
előtte helyen kell ezt hagynunk, hogy semmi emberi szerzések és 
semminemü következések nem szükségesek az idvességre, — mert 
valami szükség az idvességre, minden befoglaltatott a próféták és 
az apostolok irásaiban bőségesen."! Egy más helyen igy ir: , Elég 
a mi üdvösségünk utjának megkeresésére a próféták, evangélisták 
és az apostolok irása. Gyönyörüséges és mennyei étel az evangélium 
a hiveknek szívekben, kihez ha valaki hozzáteszen valamit, méreggé 
válik az mindjárt. Mert a testi emberek csak testi dologban bölcsel- 
kedhetnek a Krisztus nélkül és az ő tanitványai nélkül." ? A Biblia 
világa iránt érzett rajongása magyarázza, hogy az ő korában a 
Bibliát nála senki jobban nem ismerte. S ezzel szemben kevesen 
voltak még, akik nála jobban ostromolták volna a bölcsészeket, a 
dogmákat faragó teológusokat, akiket egyszerüen csak kerotiátenak 
cimzett s megvetését és gunyját irántuk mindig megmutatta. Stanca- 
róval folytatott vitájából már idéztem azt a részt, amelyben helyte- 
leniti, hogy a hit dolgaiban emberi észre, bölcsek vélekedésére tá- 
maszkodjunk. De vannak ennél lényegesebb helyek is, ahol a , szo- 
fistákkal" szembehelyezkedik. , Hát nem oly dolog, hogy végére nem 
mehetünk, (t. i. Jézus Krisztus megismerésének) csak kövessük az 
irást és a prófétákat, ne kövessük a filozofusokat, kik okot adtak 
Istentől elszakadásra és pogányokhoz najlásra (!) és annyira mentek, 
. hogy inkább fogott náluk az okosságnak bölcsessége, hogy nem 
mint az Istennek tiszta és együgyü (egyszerü) igaz igéje."?" Más 
alkalommal igy kiállt fel gunyosan : , Platónak és Aristotelesnek való 
az essentia és hypostasis, mind az állatot és mind a személyt onnan 
vették": S ismét csak a szentirást fedezi fel, mint igazi tekintélyt 
a világi hagyománnyal szemben: ,le kell tenni minden -eegyéb-féle 
hiteknek, conciliumoknak és e világi doktoroknak méltóságokat (tekin- 
: télyüket), hogy csak az Istennek tiszta igéjének higyjenek minden 
népek és abban való hittel megelégedjenek" " És igy folytathatnók olda- 


1 Dávid F.; Rövid magyarázat Pij. lap. 

2. Dávid F.: 1.m. C. lap; 

3 Dávid F.: Prédikációknak első része, Kriszlus X. prédikáció. . 
4 Dávid F.: i. m. Isten V. prédikáció. 

5 Dávid F.: Rövid magyarázat Eiij-t követő iv. 

lokon keresztül az idézeteket, amelyek mind azt mutatják, hogy Dá- 
vid Ferenc tetjesen ahhoz a szellemi irányzathoz tartozott, amely a 
Bibliát akarta az emberi lélek középpontjába állitani. Vagyis az uj 
vallásosság hőse volt, nem pedig a felvilágosodásé, amely a szofis- 
ták tudománya minden időben. ! 

A Biblia világának felfedezésére egy léleknek keserves gyötrelme 
adta meg az alkalmat. Ez a lélek Luther volt. Ő nem azzal indult 
el reformátori pályájára, hogy ismét felmutatja a világnak a Bibliát, 
hanem egy egyéni gyötrelem vezette őt  víssza a Bibliához. Ez a 
belső kin csak egy kérdés körül forgott: a bünös ember hogy talál 
kegyelmes Istent. Hogyan igazul meg a földi ember, aki maga ere- 
jéből sohasem tud igazságra jutni? S mivel erre a kérdésre a kö- 
zépkori egyház nem tudott felelni, ezért nyult hozzá a Bibliához, 
amely feleletet tudott adni. Luthert egy nagy belső nyugtalanság 
kinozta, amely rendithetetlen nyugalommá változott át a hitből való — 
megigazulás gondolatának felfedezése után. j 

Dávid Ferencet is egy nagy belső nyugtalanság kinozza, de 
az más jellegü, mint Lutheré. Luther problémája azonos volt Pálé- 
val; a megoldásnak is azonosnak kellett lenni. Pál, Luther, Bunyan 
Kierkegaard a boldogtalan istenszerelmesek csoportjába tartoznak, 4 
akik Isten távolságát soká érzik és még akkoris, — amikor végre 
boldog közösségre jutnak vele, korábbi boldogtalanságuk szinezi . 
egész életfelfogásukat. Ez a boldogtalanság, ennek mélysége, érzel- . 
messége, küzködése sokkal szinesebb, mint a boldog birtoklók csen- 
des, de egyben mély istenközössége. 

Ehhez az utóbbi fajtához tartozott János evangélista és Dávid 
Ferenc. Ez a fajta ritkább, mert a mélyen gondolkodók közül kerül 
ki. Dávidnak a Bibliával szemben a problémája a következő: Az 
bizonyos, hogy a Biblia tartalmazza az isteni igazságot, de hogyan . 
tudok én ehhez eljutni, mikor utamat állják a zsinatok, az egyház- 
atyák stb. határozatai. A Biblia egyszerü világa, egyszerü igazságai 
egy irtózatos törmelékhalmaz alá vannak boritva ; hogy ásom le ma- 
gamat annak mélységéig, ahol a Biblia igaz értelme rejtve van. 
Pedig ez az élet értelme, Össze nem lehet számlálni, annyi helyen 
idézi Dávid János evangélistának ezt a mondását: ,Az pedig az 
örökélet, hogy megismerjenek téged az egyedül igaz Istent és akit 
elküldöttél, a Jézus Krisztust." (János 17. rész 3. v.) Az Isten meg- 
ismerése a Biblia világán keresztül: ez volt Dávid Ferenc fő kér- 

. dése, mint ahogy Jánost is folyton az lelkesítette, hogy a sötétség- 
. ből a világosságra lépett, a görög filozofia idejét mult tanaitól a 
világ igazi értelmének (logoszának) felismerésére eljuthatott. Hogy 
ez Jánosnál könnyen vagy nehezen ment-e, arról János sohasem 
beszélt, nem ugy mint Pál, aki folyton saját lelki küzdelmeiről ir. 
János tárgyhoz ragaszkodóbb, énjét szemérmesen rejti; neki is le- 
hettek ifjukori tévelygései a keleti görög tanok és vallási rendszerek 
utvesztőiben, de végre is világosságra jutott s most Isten lelkétől 
áthatva, szemeit Jézusra függesztve, boldog ámulatban ül és néz az 
ő Urára, Istenére és annak fiára, akiben mint tükörképben mindig 
láthatja, mindig szemlélheti a Mennynek Urát, a Szeretet Istenét. 
Mi csak a csendes megelégedett isten-misztikust látjuk Jánosban, aki 
elleplezte önmagát, de akinek szintén meglehettek a maga küzdelmei, 
ha nem is olyan forrók és olyan robbanásig feszülök, mint amilye- 
nek a Páléi voltak. 

Dávid Ferenc lelki alkata ugyanolyan volt, mint Jánosé. Belső 
küzdelmeiről sohasem beszélt, az mindig csak belül zajlott le. Csak 
élete története mutatja, hogy a főprobléma felvetődése és annak 
megoldása között elég hosszu idő telt el. Teljes huszonöt esztendőbe, 
ha nem többe került, mig feleletet tudott adni a belül zaklató nyug- 
talanitó kérdésre: Mi a Biblia és főleg az evangélium igazság tar- 
talma ? Hogyan juthatok el Istennek zavartalan szemlélésére? Azt 
mondaná valaki, hogy ez a problémavetés teljesen elméleti és nem 
gyakorlati, mint Lutheré. Ez az a pont, amelyet oly sokszor félreis- 
mernek Dávidban s őt teoretikusnak kiáltják ki. Ez a vád azonban 
. teljesen értelmetlenné válik, ha meggondoljuk, hogy a Biblia igaz- 
ságai mind életigazságok és Dávid a Biblia igazságain kivül soha 
mást nem keresett. És ez a vád teljesen összeomlik, ha meghalljuk 
Dávidnak mélyből törő felkiáltását, a szentháromsággal kapcsolat- 
ban: , [ly kétes istenekhez nem tudok imádkozni" szakad fel szivé- 
ből a gyakorlati ember egész önigazolása. Mert lelkének semmit 
sem ér az egész háromságkonstrukció, mert nem tudja szent har- 
moniával betölteni életét, ezért nyugtalanítja s nem is talál addig 
nyugtot, mig fel nem ismeri, hogy az ő lelke számára értéket csak 
az egy istenség jelent, melyet viszont a Bibliában keres és talál meg. 
A belső nyugtalanság őt is, mint Luthert a Biblia felé üzi s ott ta- 
lálják meg mind a ketten a feleletet; de a nyugtalanságuk oka kü- 
lönböző problémakörre vonatkozik. Luther a vallási életnek s a val- 

lási igazságoknak csak egy kisebb részével kapcsolatban érezte a 
zaklató kint, a megoldatlanságot, t. i. a megigazulás s a vele össze- 
függő kérdésekkel kapcsolatban. Ezzel szemben Dávid az egész 


éz vagnak a ater? Aszt 


vallási igaázságkörre, az összes evangéliumi értékekre nézve . 


nagy és fojtó nyugtalanságban élt: érezte valamilyen ösztönös 


úg 


mélységgel, hogy az egész evangélium el van temetve a zsinati ha- 
tározatok tömkelegével s amig azt onnan ki nem szabaditják, addig 


az Istent szerető, az evangeliumot kereső lélek nyugalmat soha- 


sem fog találni. A gondolat merészségével, a homályos ösztön . 


biztatásaival szemben tusakodott a multhoz való ragaszkodás 


a teoretikus könnyedség hiánya s az a bizonytalanság, amely 


minden nagy lelket átjár, amikor saját magával szemben két- 
ségeskedik s azt kérdezi önmagától: hát mindenki rosszul lát 
s csak én látok helyesen. És nem meri rámondani a megváltó 
igent. j 

A fiatal katholikus paptól a luteránus plébánoson, püspökön, 


majd kálvinista lelkészen és pöspökön keresztül egy egyenes ut ve-. 


zet 1565-ig, amikor a keresés izgalmait és gyötrő nyugtalanságait 
egy boldog bizonyosság váltotta fel: Servetó könyvei felszabadi- 
tották az addig elnyomott s csak részben érvényesült hatalmas belső 
ösztönt s az frissen tört fels hozta létre a megnyilatkozásnak vége- 
láthatatlan boldog áradatát. Dávid Ferenc életének egyetlen, sors- 
döntő, igaz fordulata 1565-ben következett be, amikor kiteljese- 


402 elszált 5 e lő 4 ht age Ért in 


4 


dett az ő életének igazi értelme, amelynek szolgálatára ő e földre. 


küldetett. S ezt a fordulatot annak köszönhette, hogy az isteni gond- 
viselés eljuttatta hozzá Servető Mihály spanyol hitujitó munkáit, ame- 


lyeknek olvasása közben élte át Dávid azt a nagy élményt, amely 
valósággal másodszor szülte őt e világra s ebből az ujjászületésből 
az addig meglehetősen szürke egyéniség fönix madárként kelt uj 


életre, hogy messze hangzó szavával hirdessen egy uj életformát, egy . 


uj élménysorozatot, egy ujonnan értékelt, evangéliumi érzésvilágot a 
későbbi nemzedékeknek. 


Mint Luthernek Staupitz, ugy Dávid Ferencnek Servetó Mihály . 


lett az üdvösségre vezérlő kalauza. A nagyenyedi zsinat után (1564 
ápr. 8—10.) adhatta át Blandrata Dávidnak Servetó által irt köny- 
veket tanulmányozás végett s a Restitutio Christianismi olvasása 


na nt alatéttkta Szt Sdikó ád 


váltotta ki Dávidból a felszabadulás, az igazságra való rábukkanás 
diadalmas érzését, amely végre megszüntette az eddigi bizonytalan- 


— 122 — 


4 Dávid Ferenc arca a szellemtudományi lélektan tükrében. 


 Ságot, a le nem zártság, a ki nem elégitettség kinos nyugtalanságát. 
Most már tudta és érezte, hogy amit annyi éven át keresett, meg- 
találta. A spanyol orvos felnyitotta szemeit és most már a Biblia 
hét pecséttel lezárt világa, mint egy lelki tündérország nyilt meg 
előtte. 1564 előtt Dávid Ferenc alig irt valamit s amit irt, az is csak 
egészen csekély: jelentőségü dogmatikus  védőirat hó amelynek 
tárgya az Urvacsora mibenléte körül forgott, 

1565 után egyszerre sebesen zúgó szél tölti be Dávid Ferenc 
lelkét, amelyből egymásután pattannak ki a tüzesebbnél tüzesebb 
szikrák, egy mélyen megindult vallásos lélek hatalmas tanubizony- 
ságai. A lelkesültség, a szárnyalás, az eget verdeső pátosz, az oda- 
adó hit, a gyermekies bizalom mind-mind azt mutatják, hogy itt 
az érzelemvilágnak olyan felindulásával állunk szémben, amely 
csak egy nagy lelki eseménynek, egy megtérésszerü hirtelen, de egy- 
ben régen készülödő fordulatnak eredménye lehet. Csak el kell ol- 
vasni a , Rövid Magyarázat" második részét, hogy az ember Dávid 
élményének lenyügöző büvölete alá kerüljön. Ez a könyv 1567-ben 
jelent meg, vagyis az élmény megtörténte után nem sokkal későb- 
ben. Itt frissen kapja az olvasó egy nagy lélek érzelmi tüzének lo- 
bogását háromszázötven év távolságán keresztül. Boldog felfedezés, 
ujjongó öneszmélés, rajongó harsogás ez a fejezet arról a nagy 
igazságról, hogy egy lélek teljesen rátalált az üdvösségre, amely 
számára az evangélium egyszerüségének felismerésében áll. Micsoda 
érzelemskála, micsoda felfelélendülés, - milyen hit és meggyőződés 
sugárzik ma is e sorokból! A prófétai elhivottság, Isten által való 
kiválasztottság tudata, mint valami hatalmas orgona zug e sorokban 
ugy, hogy az olvasón az Isten közelségének szent borzalma és 
boldog önkivülete hullámzik át, ha imegérző és megértő lélekkel 
merül bele a könyv olvasásába. Nem az egykoru írók tulzó vagy 
becsmérlő leirásaiból kell megfesteni Dávid lelki képét, hanem saját 
irásaiból, mint amelyek a leghatalmasabb tanubizonyságai egy 
lélek mivoltának! S aki ezekbe azzal a , megértéssel" néz bele, 
amely egyedül képesit a történelem alakjainak igazi ujraélésére 
(Dilthey), az sohasem fog eltévedni a hizelgők és ellenségek által 
adott leírások kétes értékü területein. 

S ha már most ismerjük azt a tényt, hogy a , megtérés"-szerü 
jelenségek érzélmi viharai és tettre sarkalló belső ösztönzései a leg- 
bevesebbek épen az után a pillanat után, amelyben a megtérés, a rá- 

bukkanás jelensége a tudatot alulról áttörte, akkor megérthetjük azt 
is, hogy Dávid Ferenc nagy és igazán jelentős munkái 1571-ig mind 
megjelentek s ezekben Dávid egész hitrendszere bennefoglaltatik. 1571 
után Dávid nem irt, mert nézeteit addig teljesen kifejtette s már csak 
önmagát ismételheftte volna. A , megtérés lázában" megirta mindazt, 
ami az ő életének értelmet adott. Hogy 1571 után cenzura volt, az 
nem lett volna akadály az irásban. Mások is irtak sokkal veszedel- 
mesebb körülmények közt könyveket s titokban vagy külföldön Dá- 
vid is kinyomathatta volna azokat, vagy akár kéziratban hagyhatta 
volna, de Dávid nemirt, mert nem volt rá többé szüksége. A , megté - 
rés" viharai lecsendesültek s Dávid egy Istenre talált, boldog öreg 
ember csendes napjait készült élni egyetértésben az ő Bibliájá- 
val ésa néki adott nyájjal: prédikátoraival és hiveivel. 

Már most nézzük, hogy mi volt ennek az ujjászületett, iste- 
nes léleknek belső tartalma. Ha ezt irásaiból megismerjük, elénk fog 
tárulni a XVI. századnak egyik legmélyebb vallásos lelkülete. 

Egyesek Dávid alakját a felvilágosodás racionalizmusával!", 
mások az ujkori, szabadságra törő, az ént hangsulyozó immanens 
misztikával"? hozzák kapcsolatba, pedig ezekhez Dávidnak, ha irá- 
sait megvizsgáljuk, semmi köze sincs. Dávid tipusa annak a vallásos 
embernek, amelyet Heiler , evangéliuminak", Spranger dualistának 
nevezett el. Amennyiben a misztika vonásai felfedezhetők benne, 
ebben sem jár merőben más utakon, mint evangéliumi mesterei. A 
transzcendens misztikával az evangéliumi ember mindig rokonságot 
tartott s János istenmisztikája nagyszerüen kiérezhető Dávid egyéni- 
ségéből is. A világnak egységes felfogása s mögötte az abszolut 
Egynek megpillantása, szintén az istenmisztika jelenlétének biztos 
jele. Másik mestere Servetó sokat tanulhatott a korabeli temészet- 
misztikától is (hiszen természettudós volt), de azt mindig összhangba 
hozta evangéliumi vallássoságával. Í 

Az evangeliumi ember leginkább abban a felfogásban nyilat- 
kozik meg, amelyet a Biblia ismereti értékéről táplál Dávid Ferenc: 
Ő ugyanis meg volt győződve mindig, hogy a vallási ismeret: ,a 
kinyilatkoztatás" több, mint a pusztán emberi ismeret. Meg volt 
gyűzödve róla, hogy az az állásfoglalás, vagy az a megérzés, amely 
a világ dolgai mögött az élő Istent fedezi fel s az emberi életet is 

! Thieneman : Mohács és Erasmus. 

? Szerb Antal; A magyar irodalom története 65 I. 

"az Isten kezébe helyezi, ez a meglátás nem a mi müvünk, hanem 
felülről adatik nekünk. De ennek a felülről való megajándékozásnak min- 
den ember életében ujra meg kell történnie, vagyis az evangélium 
csodájának, a Szentlélek kitöltésének ujból és ujból ismétlődnie kell. 
A hit az ISten ajándéka, azt nem mi szerezzük, hanem kapjuk, tehát 

. rajtunk felül álló, magasabb valami. Ez a felülről történő megraga- 
dás a legnagyobb mértékben jelentkezett Jézus Krisztusban s ezért 
az evangélium a legvilágosabb tükre a legnagyóbb tudománynak : 
a hitnek. Ezért kell visszatérnünk az evangélium egyszerüségéhez, 
hogy annak szemlélete által nékünk is megadassék a felülről jövő 
ajándék. Ennek legnagyobb akadálya Dávid szerint az Antikrisztus, ! 
aki megfosztja az embert az isteni ajándéktól. ,De lássuk meg, mit 
cselekedett legyen az Antikrisztusa szentirásban is, mely csak a Szent- 
lélektől irattatott meg és az anyaszentegyháznak ugy hagyattatött, 
hogy csak annak higyjen és önmagát azzal vigasztalja, hátravetvén 
minden lelkeket és tanitómestereket, kik ennek ellene vagynak. Mely 
irásban vaió tudományánál aki egyebet hirdetend, étkozott legyen, 
amint szent Pál mondja. Az Antikrisztus pedig mintha ezt a tudo- 
mányt meg akarná erősségében tartani, hogy már (mintegy) nagyobb, 
világosságnak okáért, hozzá adá a szófistákat, concilismokat, azok- 
ban való végezéseket és egiébféle sok emberi szerzéseket, kikkel 
az igaz irásnak méltóságát meghomályositák." ? 

De ha meg is.adatott a hit az evangélium hőseinek, az nem 
azt jelenti, hogy mi azt minden további nélkül birjuk. Nekünk ujból 
meg kell adatni, mert amig nekünk nem adatik, nem ismerhetjük fel 
az evangéliumi hitet sem. Vagyis az egyéni inspiráltság feltétlenül 
szükséges ahhoz, hogy felismerjük a szentirás helyes értelmét. Ez 
az egyéni inspiráció pedig szintén felülről adatik kinek-kinek külön- 
böző mértékkel. , Kettő azért a dolog, kivel szentirásnak igaz értel- 
mét találjuk : a Szentlélek és Istennek igéje." A szentlélek, vagyis 
"a lélek mélyén meghallott isteni sugallat az alapja a szentiráson való 
eligazodásnak. A szentlélek dönti el, hogy mi Krisztus beszéde és 
mi nem: , Kétségnélkül Szentlélek állal leszünk Krisztusnak juhai, 
melyek a hamisat az igaztól meg tudják választani és az irásnak 
igaz és tulajdon értelmét találni." ? Ezt a szentlelket minden keresz- 


1 Antikrisztus alatt a pápát s az igaz tudomány ellenségeit érti. 
2 Dávid F.: Rövíd Magyarázat. Aiij iv 4. oldal. 
8 Dávid F.: Rövid Magyarázat Piij lap. 

. tény megkapja. , Nincs senki oly keresztény, kinek az lsten annyi 
lelket nem adna, hogy a szentirásból meg nem érthetnéje, micsodák 
szükségesek neki idvességére", ! Az üdvösség megismerésének má- j 
sodik fontos tényezője a szentirás, amelyet a szentlélek inspirációja 
mellett kell olvasni s ahol mégis kétség támadna valamely rész ér- 
telme felől, ott azt a régi módszert kell követni, amely a szentirás 
helyeinek egybevetéséből áll. De nem az atyák irásaihoz és a Zsina- 
tok végzéseihez kell fordulni, hanem meg kell maradni szorosan a 
szentirás mellett. Ezt azért kell igy csinálni, mert amiképen , az Is- 
tennek igéje tökéletes és igaz és örökké megmarad, azonképen az 
emberek dolga bizonytalan és mindenkor sántikál, avagy ingadoz." 
A szentlélek és inspirációja és a szentirás igéi mellett szükségünk 
van egy harmadik dologra is, ha csakugyan az üdvösségre vezető 
életigazságokat el akarjuk nyerni. Ez pedig nem más, mint az ál- 
landó könyörgés, imádság a szentlélek kitöltetéséért. Ha ezt nem 
tesszük, akkor könnyen elbizakodunk és saját gondolatainkat tün- 
tetjük fel az örök isteni igazságok gyanánt. Arra pedig nagyon kell 
vigyázni, hogy ez meg ne történjék. , Le kell tenni a saját tulajdon 
itéleteket és be kell menni a szentirásnak olvasására és tanuljuk meg 
ezt, hogy az irásnak bizonyságait erőszakkal ne vonjuk mi véleke- 
désünk értelmére." ? 

Az unitárius teológiának azt a tételét, hogy minden vallásos 
érzés és gondolat alapját végeredményben az inspirációban, vagyis 
az emberi lélekben megnyilvánuló isteni működésben kell keresni, 
azt Dávid Ferenc is felismerte, amikor azt hirdette, hogy egyedül! a 
szentlélek képes arra, hogy szétválassza azt, ami isteni és ami em- 
beri eredetü a mi lelkünkben: mikor a szentlélek , bennünk lakozik 
szabadon, az Istenek beszédét és annak magyarázatát megválaszt- 
hatjuk az emberitől és annak hamis magyarázatjától".! Vagyis az 
isteni dolgokat csakis a szentlélek segélyével lehet felismerni, nem 
pedig józan ésszel, amint ezt a XVIII. század racionalizmusa  hir- 
dette. Dávid a józan észről, mint az üdvösségre vezérlő kalauzról 
nem tudott semmit, mint ahogy nem is tudhatott, hiszen a józan ész 
a vallásos érzést, a felső inspiráltságot nélkülöző emberek végső 

3 Dávid F.; Rövid Magyarázat 0 iv. 

menedéke, amikor vallási kérdések magyarázatába ártják bele ma- 
gukat teljesen illetéktelenül. Dávid pedig mélyen vallásos tipus, aki 
mindig érezte lelkében azt a magasabb szózatot, melyről már Sok- 
rates felismerte, hogy daimon, az-az istenség, a keresztény pedig min- 
dig ugy mondta, hogy az Isten szentlelke. Jó lesz tehát kiküszöbölni 
Dávidnak lelki arcképéből azt a vonást, mely őt alaptalanul az ész 
prófétájának, a racionalizmus előfutárának vagy (horribile dictu) az 
első szabadgondolkodónak (Lessing) teszi meg. Saját irásai ennek a 
felfogásnak a legélesebben ellene mondanak. 

Egy másik bizonyítéka vallásos lelkületének, amely az eddigiek- 
nél is hatalmasabb, gazdag érzésvilága. Állandóan remegő lélek az 
övé, amelynek rajongása és aggódása az üdvösség körül forog. 
, Gyönyörüséges és mennyei étel az evangélium a hiveknek szivé- 
ben" ! kiált fel ez az állitólagos, érzésnélküli teoretikus. Az egy Isten 
uralmát is azért akarja visszaállítani, hogy a hivek szivében csak Ő 
és az egyetlen fia uralkodjék. ? 

A romlás esztendei, mikor az Antikrisztus uralkodott a bánat 
esztendei voltak s mily tuláradó örömmel beszél arról, hogy immár 
vége van a nagy bujdosásnak. Irásainak apokaliptikus hangja, amely 
egy nagy várakozás izgalmaitól terbes, mindig mélységes érzelmek- 
től van szinezve. Közel vau az idő, amikor megszabadulunk az 
ördög csalárdságaítól , hogy örvendezhessünk a Krisztus igéretében"? 
Másszor arról. beszél, hogy Luther után ötven esztendő kellett 
ahhoz, hogy teljesen kitöltessék a szentlélek, mint Jézus feltámadása 
után ötven nap kellett az első pünkösdig. , Ennek az örömnek esz- 
tendeje (1567) is majd eljő minekünk is lélekben és akkor szaba- 
dulunk meg teljességgel az Antikrisztus fogságából". " És mily dia- 
dalmas öröm járja át lelkét, mikor igy kiált fel folytonosan predi- 
kációiban: Ledőlt a nagy Babilon és Krisztus győzött ellenségein ! 
Igy teoretikusok nem szoktak beszélni, csak azok, akiknek lelkét 
hatalmas érzések feszitik, öröm vagy aggodalom értékeszményeik 
beváltásán vagy meghiusulásán. Állandóan apokaliptikus jóslatok, 
prófétai jövendőlések beteljesedésének vágtatását érzi maga mellett. 
Érzi, hogy az ő idejében adatott meg ,az uj Jeruzsálem épülése, 


1 Dávid F.; Rövid Magyarázat C. iv. 

2? Dávid F.: Rövid Magyarázat E. iij. iv. 
3 Dávid F.; Rövid Magyarázat Gij iv. 

4 Dávid F.; Rövid Magyarázat Giij iv. 

mely örömmel és igazsággal teli vala." ! Ez az apokaliptikus hang, , 
a jóslatok beteljesedésén való ujjongó öröm tölti el a Rövid Magya- 
rázat egész második részét, mutatván, hogy ez a kis munka egy 
merő költemény, az érzések tuláradó folyása, amely Dávid Ferenc 
1565-ben történt boldog Istenre találásából született meg. 

A prédikációiban sem szünik meg ennek a boldog Istenorszá- 
gának folyton visszatérő leirását adni. Egy helyen szinte önkivület- 
ben kiált fel: , Boldogok azok, akiknek ebben a birodalomban részek 
vagyon és kik ennek a hü fejedelemnek (Jézusnak) az ő vállain vi- 
seltetnek" ? Istenre és az ő Jézusára visszatalált embernek ujjongó 
öröme az, hogy végre bennük megtalálhatta élete értelmét. 

A megváltottságnak, a beérkezettségnek, a boldog birtoklás- 
nak gazdag érzésvilága állandóan ott remeg a tolla alatt, amikor 
hirdeti, hogy immár a sötétségből világosságra jutottunk és megis- 
merhettük az Istent és akit elküldött: az Ur Jézus Krisztust. Akár- 
csak szellemi elődje János evangélista, ő is folyton ebben érezte a 
megváltás nagy tényét, hogy Jézus a világ világossága: aki öt kö- 
veti, nem járhat sötétségben, hanem övé lesz az életnek világossága: 
Az érzelmes alaplelkületnek egy másik vonása, hogy folytonosan a 
Szentlélek hatalma alatt érzi magát, amely mint tüz járja át s foly- 
ton visszatér a tüzhasonlathoz. A szentlélek , miért hogy a mi kiván- 
ságunknak gonoszságit untalan koholván és égetvén, gerjeszti a mi 
szívünket Istennek szerélméreé és kegyes életnek igyekezetére, ettül 
cselekedettül méltán neveztetik tüznek".?" Másutt a bünt és a kegyes- 
séget állitja szembe egymással. A bün kivánságának tüzével szem- 
ben áll a szentlélek tüze, amely amazt megégeti : , Ez az ujtestamen- 
tumnak és irgalmasságnak tüze az ő Szentlelke, mellyel felgerjeszti 
szivünket és lelkünket, hogy égjünk; áldozatok megemésztő tüze, 
mely a Krisztust mienkké teszi; olyan mint a tüzes nyelvek pün- 
kösdnek napján, az a tüz, melyről Keresztelő János irja, Krisztusról 
szólva, hogy ő tüzzel és vizzel keresztel.! És a tüzhasonlatot foly- 
tatja tovább és a hasonlat folytonos bővitése mutatja, hogy őt is át 
meg át járta ez a tüz és részesévé tette a nagy élménynek, amely 


: Dávid F.: Rövid Magyarázat Jii. iv. 

2 Dávid F.: Prédikációknak első része Jézus IV. préd. 

" Dávid F.: Rövid Magyarázat 0 iv 3. lapja. 

! Dávid F.; Prédikációknak első része: Szentlélek HI, pr, 

Dávid Ferenc arca a szellemtudományi lélektan tükrében. 


Ístenrőlés az ő áldott szent fiáról szóló igazságban nyert kifejezés- 
beli alakot. 

Lelkének egy másik vonása a határtalan bizalom az Istenben. 
Ez a vonása szintén mélyen az érzelemvilágban gyökeredzik. A 
gyermekies, semmit sem kétkedő bizalom minden időben alapvető 
érzelme volt a keresztény lelkületnek. Mikor a biztcs halál elé megy 
és mindenki elhagyja, igy szól vejének : , Jer fiam te légy méllettem. 
Az az Isten, akit tisztelék és akinek igazságáért küzdök, velünk 
lesz." ! Könyveiben, mikor az Antikrisztus ellen küzd, mindig aira 
hivatkozik, hogy az Isten végzi a nagy munkát s Ő biztosan ki is 
szabadítja népét a fogságból. Egy helyen ez a bizalom a paroxiz- 
musig fokozódik. Azt irja, hogy az Antikrisztus mellett nem bizonyi- 
tott csodákkal az Isten, mert annak tudománya az ördög találmánya 
volt. De az uj, megtisztult egyházért csodákat is fog tenni az Isten. 
a Mikoron amaz evangélium tiszta leszen, melyet Krisztus prédiká- 
lott és az apostolok vöttek, fondálván azon az anyaszentegyházat, 
lehetetlen dolog, hogy az Isten az ő fiának igéreti szerint az ő 
mennyei tudományának bizonyságára mennyei jégyeket is nem 
adna, amint szinte az apostolok idejében volt." " Ez a bizalom tette 
képessé arra, hogy éveken át szembe nézzen az elíitéltetéssel, amely 
nem váratlanul jött, hanem arra ő már előre készülődött. A martirok 
koronáját ő valósággal kivánta s ebben Isten kitüntető kegyelmét szem- 
lélte. Békés Gáspárhoz irt könyvajánlásában? miután leirta, hogy 
hogyan dühösködnek ellene különböző ellenfelei, igy kiált fel : ,, Vajha 
mi is valaha méltóknak találtatnánk arra, hogy részesei legyünk 
egykor .Krisztus kinszenvedésének !" Akiket az érzelem heve nem 
fanatizált, akik csak száraz teoretikusok, azok semmi esetre sem 
fogják ilyen érzelmi kilengésekre ragadtatni magukat. Eppen ezért 
szomorusággal tölti el lelkünket, ha még unitárius szerzők is Dávid- 
ban az érzelem hiányát vélik felfedezni s holmi racionalis dialektika 
ürességéről és sivárságáról beszélnek." Ha valaki nem érzi ki Dá- 
vid munkáiból az érzés tulfütöttségét és fanatikus hevét, az azt mu- 
tatja, hogy az illető olvasóból hiányzik ehhez az érzék. Ezen pedig 
segíteni nem lehet. 


1 Idézi Jakab Elek; D. F. emléke 234 1. 
2 Dávid F.: Rövid Magyarázat Giij iv 4 oldal. 
3 De Meditatoris Jesu Christi hominis Divinitate 1568. 
4 Lásd Borbély István: A mai unit. hitelvek kialakulásának tört. 100 
és 103 lap. 

Éppen ilyen rosszul ható megállapítása az unitárius szerzőnek 
az, hogy Dávid Ferenc munkáiból (legalább is 1571-ig) hiányzott 
az erkölcstani rész. Hogy Dávid Ferenc egyszerüen elfogadta a páli 
megváltástant, de azzal sem sokat törődött. ! Ha azonban figyelembe 
vesszük azt,amit már korábban mondottunk, hogy t. i. Dávid Fe- 
renc a János evangélista vallásos tipusának vonásait mutatja min- 
den tekintetben, akkor ez a vád még erősiti állításainkat. Ugyanis 
a johannita tipustól idegen a helyettes elégtétel gondolata, amely a 
páli erkölcstan alapja. Pál szerint Krisztus keresztáldozata eleget 
tett az én büneimért s ha ezt hiszem, megigazulok. János szerint 
pedig Jézus ezt hirdeti , Ha ti megmaradtok az én beszédemben, 
bizonnyal az én tanitványaim vagytok: és megismeritek az igazsá- 
got és az igazság szabadokká tesz titeket,"? Ez a jánosi ismeret 
szorosan összefügg egy érzelmi momentummal : a , szeretettel. Csak 
aki ismeri az Atyát a fiu által, csak az szeretheti Ot igazán és csak 
az tudja az Atyában az összes gyermekeket szeretni. Az ilyen em- 
ber üdvösségre jut, az ilyen ember a világosság fia. , Bizony, bi- 
zony mondom néktek, ha valaki megtartja az én beszédemet nem 
lát halált soha örökké."?" Mig azok, akik nem ismerik meg az Atyát 
a fiu kijelentése által, azok nem is szeretik sem az atyát, sem a 
fiut, sem az embereket s igy a sötétség fiai maradnak. Az ismeret 
és a szeretet szoros kapcsolata van kihangsulyozva Dávidnál is. 
Ezért hagyja figyelmen kivül a páli megváltás-tant, amely az ő lel- 
kével egyáltalán nem volt kongeniális. De, hogy hiányzottak volna 
az erkölcstani elgondolások, az merőben alaptalan állitás. Van egy 
nagyszabásu erkölcstani munkája Dávidnak 1569-ből, amely teljesen 
igazolja azt a felfogásunkat, hogy Dávid az etikában is johannita 
volt és erkölcstani alapérzése a ftuláradó testvéri szeretetben 
nyilvánult. Ez a munkája a , De Regno Christi" cimü, amelyet Bor- 
bély is ismert s mégis leirta azt az állitást, hogy Dávidnak nem volt 
kiforrott sajátos erkölcstani felfogása. 

A mü bevezetésében ezt irja Dávid : , Gyakran gondolkozván 
Krisztus ujjászülető országában a kegyesség és a szeretet művei 
csekély voltáról s a hivek meghidegüléséről, okát abban találtam, 


! Lásd Borbély I.: A magyar unit. egyház hitelvei MNéL. bé 
" János ev. 8, rész 31—32 v, 


§ János ev, 8. rész 51 vers, 

. hogy az embereknek Isten felőli nézetei tévések." Aki nem 
. ismeri fel, hogy az istenség lényege (logosza) a szeretet, az nem is 
tud szeretni. Az ismeret (hit) és a szeretet közti szoros összefüggés 
a tárgya a mü VII. fejezetének, "amelynek cime is ez: Fides et 
Charitas. A kettő közül Dávid (a teoretikus?) a szeretetnek tulaj- 
donitja az elsőséget. , Felségesebb szeretni, mint hinni... A szere- 
tet állandóbb s mintegy jelképe a jövendőnek, ahol egyedül ő lesz 
uralkodó. A hit a tökeletesség kezdete, a szeretet a legmagasabb 
foka." Ez az utóbbi kijelentés világosságot vet a páli és jánosi teo- 
lógia különbözőségéreis. A hita gyarló ember bizakodása, hogy Isten 
kegyelméből fölfelé juthat (Pál). A szeretet a beérkezett ember bol- 
dog istenbirása. (János). Ezt a jánosi boldog birtoklást fejezik ki a 
következők is: , A szeretet Isten s az Isten szeretet, amely a szent- 
léleknek mint egy belénkömlése által minket fölgyulaszt . . . Miért 
mondatik. Isten inkább szeretetnek, mint hitnek ? Mert az isteni ter- 
. mészet tulajdonsága (logosza) nem a hivés, de a szeretet." Neme- 
sebb, felségesebb, Istenhez hasonlóbb a szeretet. Hogy is mondta 
János? , Az Isten szeretet és aki a szeretetben marad, az Istenben 
marad és az Isten is őbenne."! Aki erre a szeretetre eljut, az a 
legmélyebb. , ismeretet" birja ezen a világon. , Nagyobb ismeret kell 
ahhoz, hogy Krisztust szeressük, minthogy higyjünk benne... Mikor 
Krisztus tökélétes szeretetére eljutsz, mintegy elmerülsz benne, szi- 
ved egészen övé, tőle föggsz teljesen, sem félelem, sem halál el nem 
választ tőle... A. szeretet természete, hogy belsőd megnyilik az 
előtt, akit szeretsz, minden akaratod bénne él, mindenestől tetszik 
neked. A szeretet Krisztussal egyesit, betölt, tökéletesit... Nézd és 
szeresd őt, Krisztust, aki ilyennek mutatta magát, hogy szeietheted, 
mint atyádfiát, mint szószólódat Isten előtt." ? 

, Szeretet a világ éltető lelke, a jók legfőbb kincse." Ebben 
az egy mondatban össze lehet foglalni a dávidi etikát, amelynek ér- 
zelmi alapja teljesen az evangéliumban gyökerezik s a korai keresz. 
tény irányzatok között a nagy szelidségről tanuskodó jánosi Érzés- 
világgal tart rokonságot. Ha még most azt nézzük meg, hogy Dávid 
etikai magatartásának egész életében mi volt a motivuma vagy a 
guietivuma, akkor nem férhet többé egy szó sem vallásos lelkületé- 
nek megrenditő mélységeihez. A vallásos ember nem kicsinyes er- 


1 1. János 4. rész 16. v. 
2 Dávid F.: De regno Christi 0 iv 4—5 lap. 

kölcsi pendanteriából cselekszik, hanem azért, mert jelen van az 


ú 
! 


Isten szentlelke őbenne. Amint már láttuk, Dávid folyton ennek a 


szentléleknek (kegyelemnek) a szülségességérül beszélt, amely nél- 


kül semmihez sem foghatunk a vallási élet terén. O maga pedig 


annyira telve érezte magát a világosság lelkével, a pünkösdi tüzzel, 
hogy ezen folyton ujjongott. S mikor arra került a sor, hogy vá- 
lasztania kellett a világosságról való lemondás vagy a halál között, 
ő minden habozás nélkül az utóbbit választotta. Teoretikumokért, 
elméleti megállapitásokért, dogmák racionalis fogalmazásáért senki 


sem adja életét, ha azok nem jelentenek uj élményt, uj értéket szá- I 
mára. Amikor elitéltetése küszöbén volt, csak egy szavába került volna s 
Blandrata megmenti őt, de ő azt a szót nem ejthette ki s csak ezt 
mondta az olasznak : , Eredj, eredj! végezd be, amit -elkezdettél!" ! 


Noha évekkel annak előtte látta lassu bekeritését, de az üzött, ne- 


mes vad semmit sem tett, amivel vadászainak mohóságát fékezte . 
volna. Ennek ugyanis nagy ára volt: le kellett volna mondania a 
lelkében élő istenségről, a szentlélek kegyelméről. S erre nem volt 
képes. Cselekedeteinek minden motivuma és guietivuma ez a belső 
hang maradt, a lelkiismeretnek, a szentléleknek hangja, amelyet 
előbbre tett, többre tartott a szomoru halálnál. Az Erasmusok, a 
homo pro se-k csendes menedékről álmodoznak, ahol élhetnek el- 
méleti kedvteléseiknek s ha valakinek elméletük nem tetszik, elteszik 
azt jobb időkre, de életük kényelmét felzaklatni nem engedik. A 


Dávidok a hősök fajtájából valók, akik foglyai Istennek s inkább 


meghalnak, semmint hogy a lelkükben lakozó istenséget elhallgattas- 


sák. Nagyobb ellentétet, mint Erasmus és Dávid, lehetetlen elképzelni, 
Dr. Iván László. 


! Jakab Elek: D. F. emléke 237 1. 

Általánosan ismert dolog, hogy Németországban különösen a 
nemzeti socialismus kormányrajutása óta az egyházak s általában az 
egész vallásos gondolkodás és vallásos világfelfogás tekintetében olyan 
változások és átalakulások történnek, amelyhez fogható a keresz- 
ténység történetében, amint az arra hivatottak csaknem kivétel nél- 
kül megállapítják, a reformáció óta nem történt. Egyet-mást hal- 
lunk és olvasunk róla a napilapokban és folyóiratokban, de világos 
képet alkotni az egészről nem tudunk. A Nemzetközi Szabadelvü 
Keresztények Társulata évnegyedenkint szétküldött tájékoztatójában 
a német mozgalmakkal szemben mindig nagyon tartozkodóan nyi- 
latkozik, arra hivatkozva, hogy nem lehet tisztán látni sem a jelent 
sem pedig a várható fejleményeket. 

Valóban nem könnyü dolog a helyzetet a maga teljességében 
áttekinteni. Nincs meg a történeti távlat hozzá, de nem is lehet, 
mert hiszen az események ma is napról-napra ujabb fordulatot és 
színezetet adnak a dolgoknak. De nehezen férhetünk hozzá olyan 
forrásokhoz is, amelyekből a mozgalom fázisai áttekinthetők vol- 
nának. Pedig ilyen forrás sok van ma. Máris kötetekre megy a 
vallásos mozgalmakkal kapcsolatos irodami termelés, amely részben 
magukat a dokumentumokat hozza évről-évre, másfelől pedig fel- 
dolgozás és iránymutatás kiván lenni. Magyarnyelven is megjelent 
egy kisebb könyv Raffay Sándor budapesti evangelikus püspök 
tollából. Innen vesszük ki azokat az adatokat, amelyek alapján némi 
bepillantást kivánunk nyujtani a még folyamatban levő eseményekbe. 
Szükséges ezt megtennünk nemcsak azért, mert a legnagyobb kiter- 
jedésü protestáns egyház kebelében folyik ez á harc, hanem azért 
is, mert a kereszténységről alkotott eddigi felfogás nagy átalakulását, 
a keresztény gondolat nagyon mély revizióját és sok tekintetben 
ujszerü meglátásait foglalja magában ez a mozgalom, amely ben- 
nünket unitáriusokat különösen is érdekelhet. Érdekelhet elsősorban 
abból a szempontból, hogy vajjon ebben a valóban mérhetetlenül 

fontos szellemi harcban fedezhetünk-e fel olyan mozzanatokat, ame- 
lyek az orthodox és dogmatikus keresztény theologiai gondolkodás 
rozoga hajóját a szabadelvü, unitárius keresztény felfogáshoz köze- 
lebb hozzák. A nagy mozgalom megindult s ebben nemcsak a ke- 
resztény és főleg a protestáns theologiának legkiválóbb képviselői 
küzdenek a kereszténység megujhodásáért, hanem sulyos természetü 
politikai, társadalmi tényezők játszanak közre. A németországi vallási 
harc kilépett a dolgozó szobák csöndes légköréből s népeket moz- 
gató, milliókat uj elhatározásra biró megmozdulássá kiván kiter- 
jeszkedni. A német vallásos és egyházi élet eddig kiváló theologusok 
müveiből volt ismeretes előttünk, máskülönben a régi dogmatikus 
megmerevedés formáit viselte magán. Ma ezeket a korlátokat eltü- 
nedezni látjuk. Az uj megmozdulás egy nagy népi megmozdulás 
ismertetőjeleit kezdi magán hordozni. Uj reformáció készül itt, amint 
sejthető, amely a theologiai dogmatismus, szük kereteit hatalmas 
erővel feszegeti a kereszténység régi zsidó és scholasztikus elgon- 
dolása helyett nagy erővel nyul a lényeg gyakorlati megvalósitása 
felé. Sőt van olyan irányzat, amely a kereszténységet teljesen félre 
akarja tolni, mint amely nem váltotta be a hozzá füzött várakozásokat. 

Hitler kancellárrá való kinevezése a német evangélikus egy- 
ház történetében is uj fordulatot jelent. A dolog tulajdonképen ott 
kezdődik, hogy az ugynevezett harmadik, azaz most már telje- 
sen egységes birodalom, a 28 eddig különböző alkotmánnyal, tehát 


önkormányzattal rendelkező, egymástól független országos evangé-. 


likus egyházakat egyesitni egy közös alkotmánnyal ellátni és az 
egészet az u. n. birodalmi püspök alá kivánta állitani. Ez az egy- 
ségesítési törekvés tulajdonképpen már régebben folyik s a törté- 
nelem folyamán többször megismétlődött, de sohasem vezetett ered- 
ményre. Nem lehet azt mondani most sem, hogy sikerült volna. De 
az kétségtelen, hogy jelentős lépéssel haladt közelebb a megva- 
lósuláshoz. Ami azonban bennünket érdekel nem is az, hogy az 
egységesítés sikerült-e teljesen vagy sem, hanem az, hogy az egy- 
ségesitéssel kapcsolatos viták és nézeteltérések, a keresztény gon- 
dolat lényegének kifejtésében, felfogásában milyen értékes és tanul- 
ságos változatokat dobtak felszinre. ; 

A német vallásos ujjászületésnek egyik föjellemvonása az, hogy 
nemzeti illetve faji alapon kivánja a kérdést megoldani. A keresz- 
tény gondolatnak a faji, nemzeti és speciálisan a német nemzeti 

érdekekkel való összhangba hozatalára való törekvés, talán legjel- 
legzetesebb vonása a mozgalomnak. Egészen sajátos beállításokat 
találunk abban a tekintetben, hogy a keresztény gondolatot, amely 
félreérthetetlenül egyetemes emberi, a fajiság kérdésével összefüg- 
gésba hozzák, illetve a közöttük levő ellentétet megszüntessék. Egy 
uj problemával állunk itt szemben, amely tulajdonképen nem prob- 
lema, mert Jézus evangeliuma nem külön fajokhoz szól, hanem az 
emberhez, kiben az istenfiuság lehetősége szunnyad. A körülmények 
és a helyzet azonban fölvetették a kérdést, hogy maga a fajiság 
nem lehet-e integrans alkotórésze a keresztény ideologiának. Itt min- 
denesetre a kereszténység gondolatvilágának uj természetü megví- 
lágitásával találkozunk, amelyek azonban, nézetünk szerint nem nagy 
jelentőségüek magát a keresztény elvet illetőleg, noha gyakorlati 
fontosságuk a jelen esetben, le nem becsülhető értékü. 

Sokkal fontosabbnak és jelentékenyebbnek tartjuk az egész 
mozgalomban azt az irányzatot, amely a népet, a nép fontosságát, 
a népnek, a tömegnek a kereszténység gyakorlati megvalósulásá- 
ban való mérhetetlenül nagy feladatát hangsulyozza a lehető leg- 
nyomatékosabb módon. 

, Az egyháznak ugyanaz a törvénye, ami az államé t. i.a nép 
szolgálata. Ez a legteljesebb istentisztelet", olvassuk a Német Nép- 
egyház c. egyházi párt programmjában. A nép nem arravaló, hogy 
összetörje magát a menyországért és azalatt elveszítse a földet — 
mondja Rust porosz kultuszminiszter. Dr. Hirsch göttingeni egye- 
temi tanár pedig kijelenti, hogy olyan egyházat akarnak, amelyben 
az egyháznak népe van, a népnek pedig van egyháza. Ilyen s ehez 


hasonló megnyilatkozások, amelyek a vallásos mozgalom népi jel- 


legére kivánják a hangsulyt fektetni, széltében: hosszában találhatók. 
Az egyháznak, mint nemzetnevelő intézménynek a hangsulyozása itt 
is ott is kiütközik, de van közötte sok ellenmondó megnyilat- 
kozás. : I 
.. — Ebben a nemzeti alapon haladó vallásos ujjáébredésben álta- 
lában két főirány különböztethető meg. Az egyik a faji érdek hang- 
sulyozása mellett is megmarad a kereszténységben, a másik az u. 
11; germán-német hitmozgalom a speciálisan germán-pogány vallá- 
sos elemek kiélezésével mellőzni kivánja a kereszténységet. 

AZ előbbi csoport jobboldali ága a Német Keresztények . Hit- 
mozgalma, melynek egyik ága az Uj reformatori mozgalom. A ger- 

mán-német csoport jobboldali ága a Német Nemzeti Egyház hivei, Í 
baloldali ága pedig a pogány-német mithologia visszaállítására irá- 
nyuló törekvés. Ez utóbbiak közé tartozik Ludendorff tábornok (L. 
Raffay i. m. 76.) A hivatalos politikai hatzlom általában a keresz- 
tény irányzat hive, azonban állandóan kacérkodik az. utóbbi irány- 
zattal is. Magatartása igen sok esetben ingadozó s legujabban az : 
utóbbi irány erősbödése tapasztalható. 

Azonban a felsorolt irányok sem egyöntetüek, hanem a leg- 
különbözőbb szineket és árnyalatokat mutatják. 

, Hitler a marxismust politikai, a Német Keresztények Hit- 
mozgalma pedig egyházi téren támadta meg. Ezért párosul a nem- 
zeti socialismus a vallási célkitüzéssel. Az emberiség nem mond- 
hat le — mondják — a fajról és az evangeliumról." (Raffay i. 
miselH) 

A Német Keresztény Hitmozgalom, a pozitiv kereszténység 
alapján áll azzal a határozott krisztusi hittel, amely a német luthe- 
rizmusban és a hősies kegyességben jut kifejezésre. Ezek az első 
irányelvek, amelyek alapján ez a mozgalom elindul. "Azonban mind- 
járt kezdetben nagy elvi ellentétek mutatkoznak. 

Dibelius föszuperintendens egy pásztorlevelében. kijelenti, hogy 
az evangelium nem ismer hatalmasokat, csak megváltott bünös em- 
bereket. Az igehirdetés tárgya nem a nemzetiség, hanem az Isten " 
országa. Igy indul meg az Ujreformatori Mózgalom, amely: az uj 
egyházat minden állampolitikai befolyástól mentesen az egyház éle- 
téből és lényegéből kifolyólag kivánja kialakitani (i. m. 17: I.) Köz- 
ben minden nézeteltérés mellett megindul a szervező munka, amely- 
ben előtérbenyomul a falumunkának és az ifjusági munkának a 
megszervezése. Másrészt előtérbe kerül a hitvallás kérdése is. Van- 
nak hivei az egységes hitvallásnak, a külön lutheri és kálvinista 
hitvallásnak. Csaknem hónapról-hónapra ujabb ideák merülnek fel. 7 
Van olyan felfogás, amely az Ó-testamentumot megtartja, a -másík 
hallani sem akar róla. Ez a kérdés külön is sok vitára ad al- 
kalmat. 

j 1933. nov. 13-án a berlini Sportpalotában tartott nagygyülés 
kimondotta, hogy az egyháznak nem a hitvallásokhoz való ragasz- 
kodás a fő hivatása, hanem a nép gondozása. Itt elfogadnak egy 
határozati javaslatot, amely az árja paragrafus szigoru végrehajtás. 
sát követeli s az idegenvérü . keresztényeket külön , egyházba. ki- - 

vánja töinöriteni. Egyuttal kivánják az Ó-testamentummal való tel 
jes szakitást. Az 5-ik pont pedig követeli azt, hogy Jézus hősi alak- 
ját állítsák a nép elé és a szolgalélek helyett a büszke embert: te- 
. gyék ideállá, aki, mint Isten gyermeke magában érzi az ístenit." A 
6-ik bontbá azt vallják, hógy egyetlen igaz Istentisztelet a nép 
. szolgálása. 

. . Mindezekből láthatjuk az úralkodó momentumok folytonos vál- 
tozását. Egyszer a fajiság az uralkodó vagy legalább is egyenrangu 
a keresztény elvvel. Majd tisztán a keresztény gondolat egyetemes- 
sége alapján kivánják a megujhodást s a faji gondolat ebben hu- 
zódik meg. Egyszer szigoruan követelik a történeti hitvallást, más- 
kór teljesen fölöslegesnek tartják. A legutóbb közölt programm na- 
gyon liberális, noha általában elutasítják a liberális theologiai gon- 
dolkodást. 

Az 1933 nov. 13-iki előbb emlitett programm ellen a biro 
dalmi püspök erélyesen tiltakozik, amely tiltakozásban helyteleniti a 
többek között , Jézus alakjának szabadelvű racionalista elferditését", 
Az egész programmot , a hitvallás ellen irányuló türhetetlen táma- 
dásnak  minősiti." Felhivja a figyelmet arra, hogy az egység csak a 
Szentirás és a hitvallások alapján teremthető meg. Elitéli az Ó-tes- 
tamentum ellen irányuló támadást. Dr. Krauset, aki a határozati 
javaslatot előterjesztette, mindén egyházi tisztségétől megfosztotta, 

". Érthetetlen az, hogy nov. 19-én háromezer lelkész tiltakozik 
a Krause-féle liberalis elgöndolásu határozati javaslat ellen s az , Uj 
pogányság" rémét festik a falra, ugyanakkor pedig felszólítják a 
birodálmi püspököt, hogy az evangelium hirdetésének feljes szabad- 
ságát biztosítsa és a Biblián kivül senkit semmire ne kötelezzenek. 

Dr. Krause az őt ért sérelembe nem tudott belenyugodni. To- 
vább vitatta hiveihez intézett levélben, hogy neki igaza van, mert 
nincs szükség olyan kereszténységre, amely vezényszóra jár. A ke- 
reszténységet meg kell tisztitani minden nem német elemtől, tehát 
elsősorban az ó-testamentumtól, tehénpásztor történeteivel és zsidó 
moráljával. De meg kell tisztitani az új-testamentumot is a babonás 
és ferde tudósitásoktól. Pál apostolnak a bünbocsánatra vonatkozó 
, rabbinista bünbak elméletét is át kell alakitani, mert a dialektikus 
theologia Pál apostoltól elkezdve Barth Károlyig az Istenbőlis gon 
dolati sportfeladatot (Denk sportaufgabe) csinál." SESTEESZÁSSTSSBi 
a maga bünelméletével éket ver Isten és az ember közé. 

A germán-német mozgalom ideologiájának ismertetésére nem 
térünk ki. Ez az irány, mint emlitettük, a keresztenységet nem tartja 
többé alkalmasnak a megujhodás eszközlésére. Bergmann professzor 
fejtette ki a többek között Az Északi Német Lélek Evangéliuma c. 
munkájában azokat a iőbb elveket, amelyekre ez az irányzat föl- 
épül. Szerinte a dogmatikus kereszténység, mint hitbeli és lelkiisme- 
retbeli nyüg elvétendő. A szellemi kijelentésen alapuló keresztény 
hittel szemben azt a kijelentést kell hirdetni, amely a természetben 
és az emberben örökké folytonos. A kereszténység idejét multa, 
mert egy világ összeomlásakor kétezer évvel ezelőtt keletkezett. 
Gondolatvilága és célkitüzése idegen a germán lélektől. A német 
népnek olyan Istenre van szüksége, aki a természetben él és hat. 
A megváltás fölösleges, mert ezt a hősi önzetlenség is megszerzi. 
A büntudat is téves, mert ,a legnagyobb biin a bünben való hit." 
Az émberben csak romlottság van, ami a helytelen nevelés követ- 
kezménye. Ván még radikálisabb hajtása is ennek az irányzatnak. 
Az ellene küzdők irodalmi megnyilatkozásaiban szintén e.kézt sok 
értékes gondolat található. 

Még csak azt említjük meg, hogy az uj birodalmi egyház 
szervezése közben a birodalmi püspök és a papság tulnyomó része 
között csaknem állandósultak a legsulyosabb természetü összeütkö- 
zések. Panaszkodnak, hogy a püspök lépten-nyomon megfosztja az 
 egyházközségeket attól a joguktól, hogy tisztitólag hassanak közre 
az egyházkormányzat irányitására. Többször tiltakoznak a pápát 
rendeletei ellen, söt bizalmukat is megvonják töle. 

A lelkészék szükségszövetsége, amely megfelel a mi Lelkész- 
körünknek, egy nyilatkozatot adott ki, amelyben kifejti, hogy őket 
sem politikai, sem reakcios célkitüzés nem vezeti. Elismerik, hogy a 
régi egyház csak hatóságokban élte ki életét, a papság nem volt 
lelkipásztor, A régi egyház egyesületeket termelt, de életet és test- 
vériséget nem. Elismerik, hogy az uj mozgalom reformáló akaratot 
vitt bele az egyházba. Céljuk jó volt, de nagyot hibáztak. Első hi- 
bájuk az volt, hogy a Krisztusban adott kijelentés melléga nép sor- 
sában történt kijelentést is odaállitották. A "másik, hogy a hatal- 
mat megszerzendő, politikai módszereket alkalmaztak az egyházban. 


A harmadik, hogy a népmissziót demonsttativ módszerekkel akarták 
munkálni. 


A szükségszövetséget az igehirdetés szabadságának és a lel 

kiismeret felszabaditásának érdeke hivta életre. Célja az egyház 
igazi belső megreformálása. Utjuk tisztára egyházi ut. Vezérük és 
törvényük az evangélium. Azt kivánják, hogy a papság ujuljon meg 
kegyességben, theologiai tisztánlátásban, testvéri szövetkezésben, a 
néphez való közeledésben, belső szabadságban és bátorságban. A 
lelkészképzést át kell alakitani. Minden fokon olyan legyen az egy" 
ház vezetése, amely a személyés felelősségen nyugszik. Kivánják a 
laikusok bevonását, mert az önkéntes szolgálatot az egyház nem 
nélkülözheti. 

Nagyjában ezek azok a mozzanatok, amelyek a német vallá- 
sos mozgalom területén felbukkantak. A Német Keresztény Hitmoz- 
galomnak kétségtelenül van egy olyan , baloldali" ága, amelyik a 
dogmák fölötti keresztény szabadságnak jézusi magaslatán kiván 
állani. Azonban ezt is elhomályosítja az a kizárólagosság, amelyek 
a faji (német, ária) megszorítások okoznak. A kereszténységnek egy 
minden tekintetben megnyugtató, tisztán az evangelium alapvető 
elveit korlátok nélkül szem előtt tartó megnyilatkozása még nem 
merült fel a különben sokszor magas nivón álló szellemi tórnában. 
Nem jutott még kifejezésre az, hogy a Jézus vallását sem  dog- 
mai, sem hitvallási, sem faji elemekkel korlátozni nem lehet. Min- 
den ilyen korlátozás gyöngiítése a szeretet és igazság ama fogalmá- 
nak, amelyet az evangelium szelleme lehel felénk. A tiszta meglá- 
tások és felismerések mellett mindjárt ott vannak az erőszakos kor- 
látozások, mintegy szemléltetve, hogy a keresztény evangeliumi lel- 
.kiismeret szabad megnyilatkozása a dolog lényegétől idegen  ele- 
meknek és hatásoknak kénytelen magát alárendelni. Igy pl. Hofer, 
amikor fellép a germán-pogány mozgalom egyoldaluságai ellen, he- 
lyesen állapítja meg, hogy Jézus tanítása egyetemes emberi felfo- 
gás. Azonban mégis vallja tovább, hogy a kereszténységet is lehet 
, germanizálni". Az igazi német kereszténység — mondja — a 
Luther kereszténysége: a megtisztult lélek tettekkel hősies keresz- 
ténysége. Ez azonban — nézetünk szerint — nem mondható pusz- 
" tán germánnak, sem történetileg, sem elvileg, mert hiszen ez a de- 
finítio egyetemesen jézusi kereszténység. 

Még egy dolog, ami feltünő. A mozgalmat püspökök, papok 
és politikusok mozgatják, amelyben résztvesznek a theologiai fakultá- 
sok is. Azonban, hogy maga a nép, a tömeg, amelyre a mozgalom 
csaknem állandóan hivatkozik, mit szól a dologhoz, milyen vélemé- 

nyen van s érezteti-e kellő sullyal erejét és akaratát ebben a moz- 
galomban, amely a népnek kiván népegyházat megalkotni, azt nem 
látjuk kellőképen. Az ifjuság megmozdulásáról és pár megnyilat- 
kozásáról vannak értesitések, de a mozgalmat meginditó lelki tugók 
mélyén egyelőre inkább a faji és politikai mozgató erőt látjuk meg, 
mint alapvető kiindulást és nem a valóban jézusi alapon álló evan- 
geliumi lelki ujjászületés vágyát, amely az előbbinek függvényeként 
jelentkezik. Mindenesetre a legnagyobb érdeklődéssel várjuk a jö- 
vendő kialakulását. 

Végül ismételten megjegyzem, hogy adataimat Raffay püspök 
emlitett müvéből vettem át s bővebb felvilágosíitások megszerzése 
. végett mindenkinek ajánlhatom ezt a hasznos és pontos egybeállitást. 
Teljesen tiszta képet azonban nem nyerünk belőle. Aki a forrásokat 
is meg akarja ismerni, annak ajánljuk: D. Schmidt: Die Bekennt- 
nisse zur Kirchenfrage. 1933. és Althaus: Die Deutsche Stunde 
der Kirche c. művét. 

Később még vissza fogunk térni a fejlemények további vázo- 
lására és különösen a mozgalom gyakorlati értékü eredményének, 
mint amilyen pl. a lelkészképzés, ismertetésére. ; 

Dr. Varga Béla. 
——— ett) — 09 — ejjel — 


Pályázati hirdetés. 


Az Egyetemes Unitárius Lelkészkör ezennel pályázatot hirdet 
egy , Unitárius Induló" zenéjének és szövegének megirására. Pálya- 
dij 1050 Leukülön a szöveg és 1050 Leu külön a zenei rész jutal- 
mazására, Együtt 2100 Leu. A mű megirásánál szem előtt tartandó 
unitárius hitelveink szelleme. A mű terjedelme az általánosan ismert 
indulók terjedelmének feleljen meg s kiválóan alkalmas legyen ifju- 
sági és más énekkarainkban s kirándulásokon való használatra. Pá- 
lyázhat bárki, aki magát arra hivatottnak érzi. Pályamunkák zárt 
boritékban, idegen kézirással, jeligével az Egyetemes Lelkészkör 
elnökéhez (Pál Dénes lelkész Simonesti j. Odoórheiu) küldendők. Ha- 
táridő 1935. szeptember 30. 

Simonesti, 1935 évi április hó 10-én. 

Pál Dénes, 


e, lelkészköri elnök. 


Fekete Lajos, 
e. lelkészköri jegyző. 

Benczédi Pál: ,A Dávid Ferenc-Egylet Története" Cluj, 
1935. 89" 79 lap. , Orient"-nyomda Cluj. Ára 20 leu. 

A Dávid Ferenc-Egylet fennállása 50-ik évfordulója alkalmá- 
ból iratta meg történelmét. Benczédi Pál 20 fejezetben heható ta- 
nulmányozás után szépen megfelelt feladatának. Külön ismerteti az 
anya-egylet és külön az egyházköri egyletek működését és végül 
értékeli a kifejtett munkát a falu müködése és a misszió szempont- 
jából. Az egészet áttekintve . előttünk áll nemcsak az a sok küzde- 
lem, melyet ez az egylet és lapja az , Unitárius Közlöny" a külső 
viszonyok miait kiállott, hanem az az áldásos tevékenység is, me- 
lyet a vallási és erkölcsi élet ébresztésében kifejtett. Egyházunk 
utóbbi 50 éves történetének egy nélkülözhetetlen fejezete ez a füzet, 
melynek adatait Benczédi nagy szorgalommal összegyüjötte. 

Bölöni Farkas Sándor: ,Útazás Észak Amerikában". 
Cluj, 1935. 89 163 oldal. , Orient"-nyomda Cluj. Ára 40 leu. 

Ez a könyv, mely először 1834-ben jelent volt meg, amelyről 
Gróf Széchenyi István a legnagyobb elragadtatás hangján szólott, 
most 100 év után az eredeti alakjában ismét napvilágot látott. Bár 
azóta Amerikát sokszor és sokan felfedezték ; de az irónak érdekes 
meglátásai, aprólékos leirásai és eredeti megjegyzései még mindig 
tanulságos olvasmánnyá: teszik a könyvet. Dr. Kiss Elek irt hozzá 
a Bölöni Farkas Sándor munkásságát ismertető előszót. 

Bakóczi Károly: Német költökből. Lirai antológia. Odor- 
hei. 1935. 89 243 I. Ára 80 lei. 

. Mintegy 120 német költő 4CO. verssel van képviselve e kö- 
tetben. A fordító sikerrel küzdött meg a formai és tartalmi nehéz- 
ségekkel s minden vers lelkét sikerült szép formában elég hűen 
visszaadnia. Ennél gazdagabb és értékesebb gyüjtemény a német 
lirából magyarul — . tudtunk. szerint nem -jelent meg. Olvasóink 


figyelmébe ajánljuk. 

Olvasóinkhoz. Folyóiratunk következő száma, a közbejövő . 


nyári szünet miatt a szept.—okt. számmal eggyütt jelenik meg. 


"Pünkösd. A pünkösd a lelkek összhangjának, a szivek ösz- 


szedobbanásának az ünnepe. Igy lettek a megfélemlitettek: hősökké, 


a lenézettek irigyeltekké, az eltiportak győztesekké, az egyszerü 


halászok és vámszedők apostolokká, akik bizonyságot tesznek az 
igazságról. , Mikor a pünkösd napja eljött, mindnyájan együtt va- 
lának egyenlő akarattal." Csel. 2 r. 1 v. Ez a pünkösdi lélek hasson 


át mindnyájunkat s egyenlő akarattal állítson oda közös nagy esz- 


ményeink és céljaink szolgálatára, hogy megláthassuk az együttérzés 
és együttmunkálkodás dicsőséges diadalát. 


A 80 éves főpásztor. Dr. Boros György püspök f. évi 


április 19-én születése 80-ik évfordulójához érkezett. Ez alkalomból . 


barátai és tisztelői számos üdvözléssel és jókivánságokkal keresték . 


fel. Az unitárius egyház nevében Dr. Szent-Iványi József főgondnok 
a püspök közel eső névnapján fejezte ki jó kivánságait. Ugyanakkor 


több egylet és jótékonysági intézmény tisztelgett és fejezte ki üdvöz- I 


letét, amelyekre a teljes testi és lelki erőben levő főpásztor meghatva 


mondott köszönetet. Mi is őszinte szivvel csatlakozunk jó kivánsá- 


gainkkal a tisztelgők és ünneplök sorához. 


Templomszentelés Bihorban. Nem rég, hogy a Dávid . 
Ferenc szelleme ujra fellángolt Bihorban, ahol a XVII. sz. üldöző 


és féltékenykedő munkájának sikerült volt egy időre kioltani. Ez a. 
szellem már is szép munkát végzett, amidőn fölépitette Bihorban az 
első unitárius templomot, amelyet május 12-én szentelt fel Dr. Boros 
György püspök, kinek kiséretében voltak: Ürmösi Károly esperes, 
Hadházy Sándor egyh. pénztáros és Rázmán Mór. A püspök fel- 
szentelő beszédén kivül alkalmi beszédet mondott Ürmösi Károly 
ésperes, urvacsorai ágendát Rázmán Mór, ki az első Istentiszteletet 
tartotta, aki az egyházközség megszervezését beindította, imádko- 

zott és a templom-épités történetét felolvasta Komjáthszegi Géza 
helybeli lelkész, mig a nagyváradi disputációból egy részletet felol- 
vasott Hadházy Sándor. Az ünnepen nagyváradi hiveink közül is 
többen :részt vettek. Isten áldása legyen az uj gyülekezeten, hogy 
amit: veszitettünk a multban, azért találjunk kárpótlást a jövőben. 

. "Missziós kirándulás. A Theol. Akadémia hallgatói Gálffi 
Lőrinc, "Dr.: Kiss. Elek és Ütő Lajos tanárok vezetésével május 11—13 
napjain missziós kirándulást tettek a marosi egyházkörben, amely 
alkaloimmmal meglátogattak 7 egyházközséget. Mindenikben istentisz- 
. teletet tartottak, szavaltak és üdvözlő beszédeket mondtak. Mindenütt 
nagy szeretettel fogadták s a legjobb emlékkel tértek vissza az 
intézetbe. Reméljük, hogy ez a kirándulás jó alkalmul szolgált a 
"kölcsönös ismerkedésre-és a vallási élet élénkítésére. 

A berni nyári theologiai tanfolyam programmiában 
. változás állt be, prof. van Holk és dr. Schjelderup elfoglaltságuk 
miatt nem tudnak részt venni, -s helyükbe előadás tartására, prof. 
Karl: Beth, a bécsi protestáns theologiai fakultás neves pszichologusát 
-és Holt Raymontot, az oxfordi Manchester College történelmi tan- 
. széke előadóját kérték fel. Előbbi az ausztriai szabadelvü protes- 
tántizmus talán egyetlen képviselője, az utóbbi pedig az angol- 
. unitárizmus egyik: legértékesebb tagja, akinek ez év végére elkészülő 
és: az. augliai unitárizmusnak a szociális haladás érdekében tett szol- 
. gálatát tárgyaló munkája mindnyájunk érdeklődésére számot tarthat. 
A konferencia esti előadásai sorozatában Lörinczy Dénes bucuresti 
lelkész is előadást tart a modern nevelési mozgalmak és a ne- 
velés problemája cimen. B]; 
Wendell Maher egyik ifjusági istentiszteletén a követke- 
zőket mondotta : , Istenországának nincsenek nemzeti határai. Nem 
lehet különbséget tenni nemzetek és nyelvek közt. Az emberi kö- 
zösségnek fel kell ölelnie az összes népeket; és nem kiválasztani 
egyeseket a jólétre, szerencsére, a másokat pedig, mivel véletlenül. 
más zászló alatt születtek, kidobni és nyomorba taszitani." E. ]. 
.Voung Peoples League, az angol unitárius iljuság 
. frissen megszervezett életerős egyesülete husvétot megelőző. vasár- 
napon Manchesterben tartotta meg elsőizben beszámoló ülését, melyen 
kétszáznál több résztvevő jelent meg. A magyar unitárius ifjuságot 
a tanácskozásokon Gálfi Elek és Ferencz József Angliában tanuló 


akadémiták képviselték. 

Dr. Drummond Jakab, az oxfordi Manchester College 
volt dékánja és professzora születése százáves évfordulóját kegye- 
letes visszaemlékezéssel ülte meg az angol unitárius világ. Nemes 
lelke és mélyen vallásos érzései, melyek minden munkájában meg- 
nyilatkoztak, minden idők számára fennmaradtak páli és jánosi me- 
ditációiban. Az egykoron ott tanult magyar unitárius akadémitáknak 
szeretőszivü gondviselője volt, s fia dr. Drummond Vilmos folytatva. 
az édesapai hagyományokat, gyülekezeteinket többször is meg- 
látogatta. anyi 

A Life and Work és a World Alliance, — a gyakorlati 
kereszténység nemzetközi tanácsa és a Nemzetközi Jóbarátság egy- 
házak világszövetsége, ez évi gyüléseket Genfben és környékén 
rendezik meg. A Life and Work az egyház a közösség és az állam. 
problémájával foglalkozva késziti elő az 1937 évi világkonferencia 
tárgyalási anyagát, mig a World Alliance ugyanezen kérdéskomplexum - 
másík oldalát is vizsgálat alá véve, külön bizottságban ujra tárgya- 
lás alá veszi a kisebbségi kérdést. E külön bizottság elnöke, Am- . 
mundsen dán evangélikus püspök. A világszervek ifjusági alakulata 
Montreux mellett ülésezik s az egyén szabadságának kérdését veszi. 
boncolás alá. I ata A 

Az Amerikai Unitárius Társulat az emberi élet  min- 
den ágára kíterjedő szociális akciót kezdeményezett. A szociális ak-" " 
ció munkaprogrammja kiterjed: a) a háboru és béke, b) gazdasági 
ügyek, c) állam és egyén, d) faji kapcsolatok, e) család- és nemi 
kapcsolatok, f) bün és büntetési rendszer és g) nevelés kérdéseire. 
A nevelés 4-ik pontjában a következőket tartalmazza: , A vallásos 
nevelési rendszernek nem elég megfelelő vallásos alap adása a fia- 
talságnak, hanem el kell látnia gyakorlati utasítással a vallás és er- 
kölcs, a társadalmi igazság, a testvériség és béke eszményeinek al- 
kalmazásában és ugy előkészíteni az ifjuságot, hogy az effectiv té- 
nyező lehesen egy igazabb és helyesebb társadalom  felépité- 
sénél", ESTJÉSÉR 

Az angol király uralkodása ezüstjubileuma alkal- 
mából megtartott hálaadó Istentiszteleten a Szent Pál székesegy-. 
házban az angol unitáriusokat az egyház elnöke Ronald P. Jones 
és alelnöke Alfred Hall lelkész képviselték. A londoni, belvárosi lel- 
készek pedig régi jogukat gyakorolva, feliratban üdvözölték a ki- 
rályt, aki meleghangu táviratban köszönte meg a megemlékezést. 

Onitárizmus és evangélium cimen a Moslem World- 
Mohamedán Világ címü negyedévi szemle 1935. évi januári számá- 
ban vezércikket irt dr. Temple Vilmos, yorki hercegérsek, az an- 
glikán egyház egyik legtekintélyesebb és ismert vezére. A Moslem 
World a mohamedánok megtéritése érdekében harcol s azok szá- 
mára óhajtja közvetiteni az evangélium áldásait. Cikkében a her- 
cegérsek megállapitja, hogy az utolsó ötven esztendő kereszténysé- 
gét két főirányzat dominálta. Az egyik az unitárizmus, az imma- 
nens világnézet képviselője, mely fénykorát a XIX. század végén 
élte s melynek egyik legismertebb angliai képviselője, Prof. Pringle 
Pattison, a tudós filozófus. A másik irány a XX. században ala- 
kul ki s a világháboru után jut diadalra s a transcendentális világ- 
nézet képviselője, Prof. Karl Barth, német theologus. Arra való te- 
kintettel, hogy a modern mohamedánok és az unitárizmus közötti 
szellemi rökonságot mostanában több alkalommal kihangsulyozták, 
dr. Temple reá akar mutatni arra, hogy ez a két irányzat egymás 
poláris" ellentétét alkotja. A látszólagos hasonlóság mellett, az uni- 
tárizmust és a mohamedánizmus modern irányzatát hatalmas kü- 
lömbség választja el s ez utóbbi sokkal közelebb áll a transcenden- 
tális irányzat képviselőihez, azzal a külömbséggel, hogy az egyik a 
Bibliát, a másik a Koránt tartja a kijelentés egyedüli és igaz forrá- 
sának. A deista és humanista szempontok mérlegelése után befeje- 
zésképen megállapitja, hogy az evangélium értéke egyedül Jézus 
istensége hitén áll vagy bukik. A szerző orthodox megállapításai 
természetszerüek. Azokkal ez alkalommal nincsen miért vitába szál- 
lani. Ellenben örülünk annak, hogy az anglikán egyház egyik leg- 
képzettebb, tudós és neves prédikátor harcosa, felveszi ellenünk a 
harcot, mert ez azt jelenti, hogy a modern unitárizmusban mégis 
vannak olyan értékek, melyek misszionális erejétől félti a  keresz- 
ténység irányában érdeklődést mutató modern mohamedánizmust. F. ]. 

Németországból végre valami viszonylagos jót is hal- 
lunk. .Prof. Rade visszakapta nyugdijának egy részét, prof. von S0- 
dent visszahelyezték állásába, mig prof. Hermelink addig, ínig szá- 
mára a kormány valamelyik jelentéktelen fakultáson üres helyet ta- 
lál, saját tanszéke helyetteseként előadásokat tarthat. BET 

Bowie William Copeland angol unitárius lelkész nem- 
régiben ünnepelte születése nyolcvanadik évfordulóját. A jelénleg 
nyugalomban élő öreg ur, aki majdnem harminc esztendőn .kéresz- 

j 
tül állott lelkész-titkárként az angol unitárius élet központjában, . 
egyike a magyar unitárizmus legmelegebb barátainak. Születése év-. 
fordulóján, melyet Istennek hála jó egészségben éírt meg, mi is sok 
szeretettel és hálával üdvözöljük. Vé Fe ja g 
Lathrop John amerikai unitárius lelkész, aki több egyház- 
községünket latogatta meg 1927-ben s aki egyházunk főtanácsának 
is tiszteletbeli tagja, most ünnepli lelkészi munkássága huszonötödik 
évfordulóját, mely alkalommal brooklyni gyülekezete és barátai me- 
legen ünnepelték. A magyar unitárius ügy igazi barátját szeretettel — 
köszöntjük, akire az amerikai unitárius életben még sok szép fel. 
adat és elhivatás várakozik. FejJE:d 
Association fraternelle des pasteurs liberaux de . 
France, — a franciaországi szabadelvü lelkészek haráti társasága 
az idén ünnepelte meg egyszázéves évfordulóját. Ez az. egyesület, 
melynek jelenlegi elnöke, Barbier Henri strasbourgi lelkész, képvi- 
seli a francia protestántizmus egyetlen szervezett szabadelvü .fóru- 
mát. A Montpellierben május 14—15 napjaiban tartott ülésre misis 
elküldöttük jókivánságainkat s egyuttal üdvözöltük a , Le Foyer Pro- 
testant" c. hetilapot, mely a délvidéki francia szabadelvü protestán- 
sok organuma, mély G. Fayot nimes-i lelkész szerkesztésében jelen- 
leg már ötvenedik évfolyamában jár. Ver EG JEZE 
Minden egyház és vallásos közösség képviselve volt 
azon az összejövetelen, amelyet a weisi hercug iendezett meg a lon- 
doni Saint James palotában. Itt a közigazgatási főrangu tisztviselők 
és az egyházak képviselői előtt javasolta, hogy az uralkodó 25 éves 
jubileuma alkalmával a nemzet ne szobor, palota, vagy  szeretet- 
intézmény felállitásával, hanem egy nagy nemzeti adománnyal fe- 
jezze ki hódolatát királya iránt, amely összeg az ifjusági : munkák 
céljait fogja szolgálni. Nem uj szervezet létesítésére gondol, hanem 
a régi és bevált egyesületekre és mozgalmakra. Mert ma minden- 
kit kell, hogy érdekeljen az ifjuság kérdése s ez az ifjuság ma 
szükségben van, eget E.GJAKA 
Az Amerikai Unitárius Társulat , Társadalmi akció- 
jának programmja" nagy érdeklődést váltott-ki az amerikai társa- 
dalmi osztályokból, A programm . vezérgondolata : " , mi . lemondunk 
az erőszakról, mint a szociális célok megvalósításának: módjáról és 
egyben erős hittel valljuk, hogy Isten országa a békés értelemben 
vett meggyőződés, nevelés és politikai akció által érhető el egy. de- 

 mokratikus államban" — általános elfogadásra talált minden ember- 
nél, ami egyik nagy érdeme és jutalma az Amerikai Unitárius Tár- 
Bal szociális munkásságának. íjek ik 
Teissonniere Pál belgiumi brüsszeli szabadelvü protes- 
táns lelkész havi szemlé ében , Les Conferences du Foyer" keserü 
hangon emlékezik meg a franciaországi protestántizínus belsejében 
folyó harcról, mely a szabadelvü és az orthodox református egy- 
házak egységesítése alkalmából minden liberális megnyilatkozást el- 
3 nyomva, az egység érdekében a másképen gondolkozóknak torkára 
akarja forrasztani a szót. A franciaországi protestáns egyház, két, 
eddig liberális orgánuma az , Evangéle et Liberté" és a , Le Chris- 
. tianisme Sociale" nincs abban a helyzetben, hogy a harcot ismer- 
. tesse. Eddig csak 43 olyan lelkész akadt, akik nem hajlandók a 
régi és most megujitani akart orthodox hitvallást aláirni.  F. J. 
Religio a cime az olasz szabadelvü gondolkozás egyetlen 
folyóiratának, melynek alapitó szerkesztője, Mário Puglisi római 
egyetemi tanár megvált a lap szerkesztésétől s azt jelenleg  profes- 
sore Ernesto Buonaiuti vezeti tovább. A folyóirat, mely havonta je- 
lenik meg, az idei évben lépett be a tizenegyedik évfolyamába s az 
olaszországi fasiszta mozgalom centralisztikus törekvései dacára, 
munkája sikeres folytatására képes. Sajnos, hogy ugyanez az ok 
azonban az olaszországi szabadelvü mozgalom további elterjedését 
gátolja s mivel a mozgalomnak ilyenformában való folytatása a mai 
időben nem látszott eredményesnek, az elmult év végével az angol 
és amerikai unitáriusok annak anyagi jámogatásat egyelőre bizony- 
talan időre beszüntették. EG 
. Stancaro Francesco neve a XVI. század egyháztörté- 
nelmi törekvéseit ismerők előtt ismerősen csendül meg, hiszen en- 
nek az olasz vándortudósnak az erdélyi magyar unitárizmus törté- 
netében szerepe van, amint arra munkáiban részletesen néhai dr. 
Borbély István történettudósunk reámutatott. Prof. Francesco Rut- 
fini, akinek neve a lelkiismereti szabadság gondolata történetét is- 
 lértető munkájával vált világhírüvé, nemrégiben olasz nyelven egy 
könyvet adott ki: , Francesco Stancaro, contributo alla storia della 
riforma in Italia" címen. Olaszul beszélő hiveink figyelmét felhívjuk 
erre a munkára, melv nek magyarnyelvü ismertetésével. hasznos szol- 


gálatot végezhetnek. Sgt 

Az Amerikai Unitárius Társulat május havában tar- 
tott közgyűlésén résztvett hivatalos kiküldötti minőségben Stewart 
Carter, londoni unitárius lelkész, a nemzetközi unitárius ifjusági szer- 
vezet elnöke, aki ott a világ unitárius ifjusága üdvözletét tolmá- 
csolta s annak munkájáról több helyen, hathetes körutja folramótal 
előadást fog tartani. ESZA 

A Christian Register az amerikai unitáriusok hetilapja § j 
uj szerkesztőt nyert Miles Hanson jr. westoni lelkész személyében, 
aki a fiatal generáció egyik legnevesebb képvise!ője. A folyóirat az : 
idei esztendőben egyszáztizennegyedik évfolyamába járva, egyike a. 
legrégibb amerikai protestáns heti egyházi szemléknek. E lap 1935 
április 11-iki számában Balázs Ferenc lelkészünk tollából egy igen 
érdekes és értékes cikk jelent meg, mely kellő történeti hátteret 

rajzolva ismerteti az erdélyi unitárizmus konzervativ tradicionaliz- 
. musát és uj eszméktől áthatott haladó törekvéseit. DJ 

Az unitárizmus és az összes szabadelvü keresz- . 
tények legközelebbi teendőie mondja Edwin H. Wilson az, — 
hogy közösen dolgozzanak az emberiség társadalmi szükségleteinek ; 
és bajainak megoldásán. E. 29800 

Gyászhir. Lókodi Sándor Jánosné szül. Altorjai Kiss 
Néria ny. gimn. igazgató özvegye, az I. G.. Duca-i Jótékony Nő- 
egyesület tb. alelnöke, életének 85-ik évében május 6-án elhunyt. 
Lelkészi családból származott. Néhai Sándor gimn. tanár és igaz- 
gató hitvese. Mint ilyen, állandóan benne élt az unitárius egyház- . 
ban. Munkássága és takarékossága a család anyagi jóllétét bizto- 
sitotta. Az I. G. Ducai Nőegyletben évek hosszu során áldásos te- 
vékenységet fejtett ki. Márkos Albertné és Szentmártoni Kálmánné 


édes anyjukat gyászolják az elhunytban. Nyugalma legyen csendes. 
és emléke legyen áldott ! 


Szerkesztésért felel: VÁRI ALBERT. 

